
CINTEC 


Era de ziua nunții tale, 

Cînd viu se-aprinse chipul tàu, 
Deşi norocu-ți zîmbea în cale, 

Și lumea, doar iubire-n jurul tău. 


Si-n ochi o slavă luminoasă 
(Oricare putea fi) 

Fu tot ce pe pămînt privirea-mi dureroasă 
A putut — Încîntare — privi. 


Poate acel foc era pudoare 
— Drept asta trece-ncai — 

Deşi el deşteaptă o mai cumplită-ardoare 
În pieptul aceluia, vai, 


Care, de ziua nunţii tale, 

Văzu cum viu se-aprinse chipul tău, 
Deşi norocu-ţi zîmbea în cale, 

Și lumea, doar iubire-n jurul tău. 


Dan Botta 


Cîntec (în original Song) a văzut lu- 
mina tiparului în volumul Tamerlane 


and Other Poerms, Boston, 1827. 

DUHURŞLE MORȚILOR 


Sufletul singur va fi stind 
Sub recea piatră de mormint ; 
Și nimeni, între mulţi nu va 
Să ispitească taina ta. 


II 


Stai molcum în singurătate, 

Căci nu ești părăsit ; doar ale 
Morților ce-au fost toate 

Cu tine-n timpul vieţii tale, 
Sint lingă tine si vor face 
Asupra-ţi umbră. Fii pe pace ! 


IH 


Noaptea; clară, acum, se-va cerni, 
Stelele-n jur nu vor privi 

Diir: tronurile lor din slavă 

Cu nădejde-n lumina lor suavă, 
Ci rașiile lor goluri orbitale 
Părea-vor slăbiciunii tale 

O febră şi-o arsură vie 

Ca să te ardă-n veșnicie. 


IV 


Ai gînduri, nu le poți goni ; 

Vedenii, nu se vor topi. 

De-acum din recii tăi fiori 

Nu mai trec rouă de- pe flori. 
Boarea — răsuflul Domnului — e lină. 


V 


Si negura de pe colină, 
Statornică umbră, subțire, 
Un simbol e, și-o amintire. 
Atirnă pe copacii serii 

Ca un misteriu-ntre mister'i. 


Dan Botta 


Duhurile morţilor (în original Spi- 
rits of the Dead) a văzut lumina ti- 
parului în volumul Tamerlane and 
Other Poems, Boston, 1827. 


STEAUA SERII 


E ra în mijlocul verii 
Și la miezul .nopţii.era ; 
Stelele-n stinse orbite l 
Sclipeau palide, căci luminá. 
Mai strălucit luna.rece, de gheață, 
Care pe Cenuri. trecea, 
Sus, între planetele sclave 
Și pe talazuri cu raze de nea. 
Priveam cum se trece 
Surisul ei rece ; 
Prea rece, prea rece era pentru mine, 
Apoi de o dată 
Un linţoliu de vată : 
Și mă abătui de la ea spre tine 
Stea trufașă-a Serii, 
Glorie a privegherii, 
Spre raza ta ce mai uşor alină, 
Căci rostul pe care în Ceruri îl ai 
E fericirea să mi-o redai, 

În noaptea înaltă, noaptea senină, 


În care știu că mai mult noroc 
E să mă scald în trufâşul tău foc, 


Decit în umila, mai rece, lumină. 


Emil 


Gulian 


Steaua serii (în original Evening 
Star) a văzut lumina tiparului în vo- 
lumul Tamerlane and Other Poems, 


Boston. 1827. 


UN VIS ÎNTR-UN VIS 


Te sărut pe frunte-acum 

Si plecînd pe lungul drum, 
Îngăduie-mi a-ți spune cum 
C-aveai dreptate cînd ai zis 
Că zilele-mi au fost un vis ; 
Oricum nădejdea mea pieri, 
De-ar fi-ntr-o noapte,-ori într-o zi, 
În năluciri ce sînt şi nu-s, 
De dus, şi-aşa, ea tot s-a dus. 
Căci toate ce se văd şi par 
Sînt un vis într-un vis doar. 


Stau în viul freamăt al 
Țărmului bătut de val. 

Ţin în mina mea — tezaur — 
Fire de nisip de aur. 

Ce puţine ! Se preling 
Printre degete-n adinc, 

Pe cînd pling, pe cînd pling. 
Doamne, nu le poţi ţinea 

Mai vîrtos în mîna mea ? 
Doamne, nu pot să le mintui ? 
Le ia marea în mormintu-i ! 


Căci toate ce se văd şi par 
Sint un vis într-un vis doar. 


Dan Botta 


Un vis într-un vis (în original A 
Dream Within a Dream) a văzut lu- 
mina tiparului în volumul Tamerlane 


and Other Poems, Boston, 1827. 


UN VIS 


A 


La nălucirile nopţii sumbre, 

Visam la bucuria de mult plecată, 
Cînd, un vis treaz și fără umbre 

Mi-a lăsat inima sfişiată. 


Ah ! ce înseamnă un vis de zi 
Pentru acel al cărui ochi apleacă 
Pe toate din jur raze tirzii 
Ce doar spre trecut vor să petreacă ! 


Cînd acest vis sfint, acest vis sfint, 
(În timp ce toată lumea cîrtea) 

A fost o lumină ce-n vaiet de vint 
Singuratec suflet călăuzea. 


Prin furtună şi noapte începu să crească, 
Lumina de departe pînă se ivi ; 

Ce putea mai pur să lucească 
În a Adevărului stea de zi ? 


Emil Gulian 


Un vis (în original A Dream) a văzut 
lumina tiparului în volumul Tamer- 
lane and Other Poems, Boston, 1827. 

STFA 


„CEA MAI MÎNDRĂ ZI, 
CEL MAI MINDRU CEAS...“ 


Cea mai mindră zi, cel mai mindru ceas, 
Inima-mi veştedă le-a cunoscut : 
De-avirit şi de mărire visu-mi: treaz, 
O ştiu, a trecut ! 


Ce-avint. am zis ? Da ! Îmi închipui, 
Dar de mult timp s-a dus pe veci! 

S-a dus şi tinereţea mea, şi chipu-i ; 
Ci, ducâ-se deci ! 


Şi tu. mărire, ce mai am cu tine? 
Alt cuget are-acum de moștenit 

Veninul ce mi l-ai turnat în vine ; 
Suflete-al meu, fii liniștit ! 


Cea mai mindră zi, cel mai mindru ceas 
Ce mi-au fost date. le-am avut: 

Și visul de mărire, visul treaz, 
O știu, a trecut ! 


Dar dacă visul meu de-avint și de mărire 
M-ar imbia și-acum cu-acel amar 

Ce-l indurai atunci, eu ceasul peste fire 
Nu l-aş petrece iar ! 


Căci pe aripa lui plutea ca o pulbere. 

Şi cînd plecă în zboru-i. căzu de pe ea 
O esenţă în stare să spulbere 

Sufletul-ce-l cunoştea. 


Dan Botta 


„Cca mai mîndră zi, cel mai 
mîndru ceas“ (in original „The 
Happiest Day, the Happiest Hour“) 
a văzut lumina tiparului în volumul 
Tamerlane and Other Poems, Boston, 
1827. 


LACUL 
Către ="s 


În floarea vîrstei mi-a fost dat 
Prin lumea largă să tot bat 
Un loc pe care-l îndrăgii, 

Cu triste apele pustii 

A’ unui lac cu negre stinci, 

Și pini de strajă-n zări adinci. 


Cind neaptea-și flutura în brume 


Tristul zăbranic, peste lume 
Cînd boarea sfintă-avea s-adie 
Șoptind duios o melodie, 
Atunci mă deșteptarn buimac 
La gîndul palidului lac. 


Dar gindul nu era fior, 
Ci-un vag încint tremurător, 
Pe care nu l-ar spune bine 
Nici o comoară de rubine, 
Nici dorul, dorul de la tine. 


Moarte era-n putredul val. 
Si-n fundul său mormiînt fatal 
Celui ce cată alinare 
Închipuirii sale-amare, 

Și ale cărui ginduri fac 

Un rai din acest palid lac. 


Lacul — Către +", 


Dan Botta 


(n original The 


Lake : To»*») a văzut lumina tiparu- 
lui în volumul Tamerlane and Other 


Poems, Boston, 1827. 


w5 


SONET 
Către Știință 


Știință, fiică-a timpului bătrin, 

Sub ochii-ţi scrutători totul se-abate ; - 
Smulgi inima poetului din sin, 

Vultur cu-aripi de grea realitate ! 


Cum să-i fii dragă ? Cum să te revere, 
Tu, ce nu-l laşi, in marea lui risipă, 
Să caute în ceruri giuvaiere, 

Deşi zbura cu-o ne 'mblinzită-aripă ? 


Din ceru-i n-ai smuls tu, dulcea Diană ? 
Și n-ai silit driada ! de pe dealuri 
Să-şi caute o stea mai diafană ? 


N-ai aruncat naiadele ? din valuri, 
Și elfii 3 din poiene, şi pe mine 
Din tamarinzi de vis, de sub lumine ? 


Dan Botta 


Sonet — Către Știință (în original Sonnet 
— To Science) a văzut lumina tiparu- 
lui în volumul Al Aaraaf, Tamerlane 
and Minor Poems, Baltimore, 1829. 


1 În mitologia elină, nimfă a pădurilor şi a livezilor. 

2 în mitologia elină, nimfe ale izvoarelor şi ale riurilor. 

* în mitologia scandinavă, genii sau divinităţi ale viîntului, ale apelor 
şi ale focului. 

ROMANȚĂ 


R omanţă, ce cu drag te-nclini 
Și cînți, lăsînd aripa lin, 

Prin frunzele verzi scuturate, 
Pe lacul cu ape-adumbrate, 
Ca un papagal colorat 

Mi-ai fost zburător familiar, 
Ce alfa-vita m-a-nvăţat 

Și-a spune-ntiiul cuvînt clar, 
Pe cînd eram prin mari păduri 
Copil cu ochii prea maturi. 
Eternul anilor condor 

Atit mișcă tăria-n cale 

Cu focul fulgerelor sale 

C-a' lumii griji nu mă mai dor, 
Privind la cerurile pale, 

Și cînd o mai senină clipă 
Tinde pe mine-a ei aripă, 
Timpul cu lira și cu-o rimă 

A mi-l petrece-ar fi risipă, 
Și pentru inima-mi o crimă, 
Cînd strunele n-o întraripă. 


Dan Botta 


Romanţță (în original Romance) a văzut 
lumina tiparului în volumul Al Aa- 
raaf, Tamerlane and Minor Poems, 
Baltimore, 1829. 


PENTRU **» 


Boschetele-n care văd, în vis, 
Jucăuşe păsări cintătoare, 

Sînt buzele tale ; melodia ta 
E urzită de buzele tale uşoare... 

lata, privirile tale duse 

In Cerul inimii, cad atunci dezolate, 
De sus. pe spiritul meu funebru 

Ca stelele pe un giulgiu-adunate. 


Inima ta, inima ta ! mă deștept și suspin 
Și iar dorm și visez pină-n zorile clare 
Adevăruri ce cu aur nu se pot cumpăra 
Și relele de care el e-n stare. 


Emil Gulian 


Pentru:",(în original To :*.) a văzut 
lumina tiparului în volumul Al Aa- 
raaf. Tamerlane and Minor Poems, 
Baltimore, 1829. 


RÎULUI »"» 


Î n cristalul tău luminos şi clar, 
Apă vagabondă şi leneşă, iată, 
E stema de fulger a podoabei ce-n dar 
Îţi dă cu inima neferecată, 
A lui Alberto şăgalnică fată ; 
Îți tremură unda mai tare cînd ea 
Priveşte imaginea-i geamănă... 
Atuncea înzăuatul rîu 
Cu drăguţul ei seamănă ; 
În inima ei, ca-ntr-un val, 
Chipul lui adînc stă ascuns — 
Inima ei care tremură razelor 
Ochilor lui care-au pătruns. 


Emil Gulian 


Riului-’»(Gn original To the River»s*») 
a văzut łumina tiparului in volumul 
Al Aaraaf, Tamerlane and Minor 
Poems, Baltimore, 1829. 


PENTRU +". 


Nu-mi pasă dacă soarta mea pe pămint 
Puțin din Pămint a avut. 
Şi dacă ani de iubire s-au frint 
În ura unui minut: 
Și nici mă pling dacă cei dezolaţi, 
Dragă, sint mai fericiţi decit mine, 
Ci că tu suferi de soarta mea, 
Doar un trecător prin destine. 


Emil Gulian 


Fentrus".(în original To-"-) a văzut lu- 
mina tiparului în volumul Al Aaraaf, 
Tamnerlune and Minor Poems, ltalti- 
morc, 1829. 


TĂRÎM DE BASM 


Va; negre, ape viorii, 

Păduri sa norii plumburii, 
Fantasme ce nu se discern 

Sub lacrimi picurind etern. 
Mari lune ce cresc şi dispar 
Iară și iară şi iar, 

În ale nopţii clipe line 
Schimbindu-și locul pentru veci, 
Și sting stelarele lumine 

Cu suflul feţei lur cei reci. 

Şi-n timp ce miezul nopţii bate 
Cea mai întunecată lună, 

(Ce dintre specii cercetate 

A fost găsită cea mai bunâ) 

Se lasă jos, msi jos şi încă 

Cu centrul rezemai de-o stincă, 

Ce peste munţi se-nalţă. pisc, 
În timp ce uriașu-i disc 
Coboară-n falduri largi, bogate, 
Peste cătune şi palate, 
Oriunde-ar îi, pe fiecare, 

Pe codrii mindri şi pe mare, 

Pe spirite ce trec în zbor, 

Pe orice lucru-nvins de dor, 

Și le îngroapă spre hodină 

În labirintu-i de lumină. 
Și-atunci, enorm, oh, ce enorm, 
E sufletul cu care dorm 

Cu zorii, ele se ridică, 

Și maramele lunare 

Suie-n ceruri pe-o aripă 

C-un avint vijelios, 

Ca... un lucru oarecare, 

Sau un palid albatros. 

Și nu se mai slujesc de lună 
Drept ceea ce fusese bună, 
Videlicet ! drept cort, 
(Extravagant spre acest port !) 
Atomii ei, deci, se desfoaie 
Într-un torent de ploaie, 

Din care fluturii pămintului 
Ce fug la cer pe crugul vintului 
Și se întorc în lume iar 
(Făpturi în veşnică risipă !) 

Ne mai aduc o mestră doar 

Pe tremurata lor aripă. . 


Dan Botta 


Tărim de basm (în original Fairy- 
Land) a văzut lumina tiparului în vo- 
lumul Al Aaraaf, Tamerlane and Mi- 
nor Poems, Baltimore, 1829. 


1 Adică (în limba latină, în original). 


CĂTRE HELEN 


Elena, frumusețea ta e pentru mine 
Asemenea corăbiilor niceene de-altădată, 
Ce, lunecind pe-o mare parfumată, 
Duceau călătorul ostenit să-l aline 
Coasta natală visată. 


Căci pribegeam pe mări dezolate ca ale Sodomei, 
Cind hiacintul părului tău şi clasica ta 

, figură, 
Gloriei Greciei, splendorii Romei, 

- Ca unui cămin, din nou mă dădură. 


Ca într-o'nişă în ale ferestrelor focuri, 
Dreaptă statuie mi-apăruşi inainte, 
În mină cu lampa de-agată fierbinte ! 
Ah, Psyche, venită din locuri 
Ce sint Țări Sfinte ! 


Emil Gulian 


Către Helen (in original To Helen) a 
văzut lumina tiparului în volumul Po- 
ems by Edgar A. Poe, N. Y., 1831. 


ISRAFEL 


Și ingerul Israfel, coardele inimii căruia 
sint lăute, şi care are cea mai dulce 
voce dintre toate creaturile Domnu- 
lui. l 

CORANUL 


În al cerurilor ospel 
Stă îngerul Israfel : 


581 


„Strunele inimii lui sint lăule“, 
Nimeni nu cîntă păgin ca el, 
Stele-amăgite, incetinel, 

Contenesc imnurile, se pleacă mute, 
Pinaind picurarea vocii din el. 


Pilpiind pe prag 
Meridiilor cunună, 
Îndrăgostita Lună 
S-a-mbujorat de drag 
Ascultind în noapte ; 
(Pînă şi iuțile Pleiade de lapte 
Care sint sapte 
S-au oprit fără soapte). 


Spun şi ele (corul de stele 
Si tot ce mut ascultă eu eley 
Că puterea care pe Israfel îl avintţă 
E doar a lirei acele 
Cu care stă el și cîntă ; 
A strunelor cu viaţa din ele, 
Care, vrăjite, cuvintă. 


Dar îngerul calcă pe-a bolţii vecie 
Unde e Dragostea zeu fără vină — 
Și Cugetarea e datorie 
Unde a Huriilor! calmă privire 
E înmuiată cu-acea lumină 
Ce adorăm în a stelelor fire. 


Așa că, desigur, tu nu greşești, 
Israfel, că astfel nesecotești 
Cîntecul fără patimi și foc ; 
Laurii toţi tu-i stăpineşti, 
Ce adorăm în a stelelor fire. 
În veci să trăiești cu noroc ! 


' Femei de-o frumuseţe 'fără seamăn care, potrivit Coranului, vor fi, 
în Jumea de-apoi, răsplata musulmanilbr, credineioşi. 


582 


Extazele. toate, serale, 
Răspund ciudatei lăute : 
Al tău drag, ata ură, al tău păs,a ta jale, 
Dau glas infocărilor tale : 
Stelele pot să stea mute ! 
Da, tu ai Cerul ; dar in ást hotar 
E numai o lume de bine și-amar : 
Florile noastre nu-s mai mult decit flori 
Şi, umbra. doar, dreptei tale comori, 
E lumina soarelui:nostru de jar... 


De eu aș locui 
Unde Isratel 
Şi, în locul meu, de-ar fi el, 
Poate aşa pătimaş n-ar şti 
Să cinte muritoarele melodii, 
În timp ee o notă cu totul de-alt fel, 
Puternic, din lira-mi s-ar sui spre tării. 


Emil Gulian 


lsrafel a văzut lumina tiparului in vo- 
lumul Poems by Edgar A Poe, N.Y. 


1331. 


ISRAFEL 


Și ingerul Israfel, coardele inimii căruia 
sint lăute, şi care are cea mai duice 
voce dintre toate creaturile Domnului. 


CORANUL 


În cer sălăşiuiuște cel 

A cărui jnimă e o lăută; 
Nu e-n lume menestrei 
Ca seraful Israfel, 


Și stelele tremurâtoare (spun basmele de el) 
Îşi incetează cintul, câtinel, 
La vraja vocii sale, mute. 


Înaltă-n licărire 
Pe-a orelor cunună, 
Îndrăgostita Lună 
Roşeşte de iubire, 
Ca să-l asculte, dulcea-i claritate, 
(Cu repezile Pleiade 
Care sint șapte) 
Fac popas in noapte. 


Şi ele spun (stelarul cor 
Și alte duhuri ce se-nvintâ) 
Că al lui Israfel dor 
F lirei dator 
Cu care el şade și cintă, 
Tremurătorul, viu fior 
De pe coarda ei sfintă. 


Dar seraful prin slavă pășeşte, 

Unde gindiri adinci sînt datorie, 
Unde lubire-i ce spre Domnul creşte, 

Unde ai Huriilor ochi de viorele 
Sint plini de acea armonie 

Pe care-o adorăm în stele. 


De-aceea tu ai cuvint 
Israfele, să dispreţuiești 
Un fără de-patimă cînt ; 
L aurii tăi ai tăi sint, 
Bard minunat, cel mai cuminte eşti ! 
Să trăieşti îndelung, în descint. 


A ta exaltată răpire 
În înflăcăratele tale măsuri e bătută, 
Amar, bucurie, ură, iubire, i 
La extatica-ţi lăută, 
Rămilie steaua mută |! 

Da, cerul e-al tău, dar in vale 
În lumea de amar şi de dulcoare | 
Floarea noastră e numai o floare, 
Şi umbra desâvirşirii tale 
E pentru noi un soare. 


De-aş fi şi eu astfel 
În cer ca Israfel 
Şi sufletul meu El de-ar fi să fie, 
N-ar ști cinta cu atita freamât el 
O muritoare melodie, 
Pe cind o notă mai puternică intr-alt fel 
Din lira mea ar izbucni-n tărie. 


Dan Bolta 


CETATEA DIN MARE 


Priviţi ! Moartea un tron şi-a durat 
Într-o cetate din acel îndepărtat, 
Singur şi întunecos Apus, 

Unde cei răi şi cei buni, cei de jos, cei de sus 
Odihnei de veci demult s-au supus. 
Acolo turnuri, altare, palate, 

(Roase de vremuri, dar neclătinate !) 
Nu mai aduc cu nimic de la noi. 

De jur-imprejur, într-un vast convoi, 
Părăsite de vinturile diabolice, 
Calme zac apele, melancolice. 


Nici o rază din sacrul cer nu pătrunde 
Nopțile lungi ale cetăţii din unde; 
Doar transparența lugubrei mări 

Se scurge livid peste depărtări, 

Luminează turnuri şi palate regești, 
Temple ce dau babilonice vești, 
Bolţi de piatră demult părăsite 


"În iederă cioplită și flori impietrite, 


Atitea și-atitea altare-minuni 
Cu frize, sub care in văgâuni 
Violeta cu vița împletesc cununi. 


Si, posumorite sub cer, 

Apele resemnate nu se tem de mister. 
Turnuri şi umbre din ucelaşi caer 

Par toarse, căci totul pendulează în aer, 
lar, întretimp, dintr-un turn trufas 
Moartea gigantic priveşte-n oraş. 


Templele-acolo, cu morminte căscate, 
Stău:chiur la nivelul apelor damnate ; 
Dar nici diamantele ce stau închise 

În ochii idolilor ascunși în abise, 

Nici morții gătiţi cu vechi giuvaiere 
Nu atrag ape.e ; căci nici o adiere 

Nu se ivește ! Un cit de mic val 

De-a lungui vastului deșert de cristal ; 
Nici o hulă nu spune că vintul 

Pe nări: mai fericite ar atinge pămintul, 
Că mai sint pe h:me si mări uitate 
De-o atit de hidoasă seninătate. 


Dar iată, e o părere în aer ! 

Valul e o mișcare, un vaer ! 

Ca și cum turnurile ar fi dat deoparte, 
Încet cufundindu-se, apele moarte, 
€u virfurile lor ce-au fost .scouse 

Din vidul cerurilor membranease. 

Au valurile-acum o mai roșie faţă, 
Orele respiră jos, fără viaţă, 


lar cind, in subpăminteştile svonuri, 
Oraşul se va cufunda lent, in cadență. 
Infernul se va ridica din o mie de tronuri, 
Şi-i va face o reverență. 


Emil Gulian 


Cetatea din mare (în original The 
City in the Sea) a văzut lumina ti- 
parului în volumul Poems by Edgar 
A. Poe, N. Y., 1831. 


ADPORMITA 


În iuniu, miezul nopţii sună ; 
Mă bate-un mistic clar de lună... 
Un umed, dens, de opiu abur, 
Palpită-n cercul ei de aur 
Și se prelinge, pic cu pic, 
Pe naltul muntelui colnic, 

s Și cade-n pale muzicale 
Întru universala vale. 
Un rosmarin plinge pe groapă ; 
Un crin alunecă pe apă; 
Stringind o negură la piept, 
Ruina-n pace doarme drept ; 
Ca Lethe !, iată !-ntins sub spume, 
Își doarme lacu-n somn anume, 
Și nu le-ar da pe-o-ntreagă lume. 
Dorm sferele ! Cu geamul ei 
Deschis spre-a' nopții reci scintei, 
Irene, cu destinele-i ! 


1 în mitologia elină, unul dintre fluviile Infernului. 

O, luminată doamnă, poate 

Sta acest geam deschis in noapte ? 
Lăsindu-se din arbori lin, 

Adieri şăgalnice iţi vin, 

Vrăjite stoluri, rind pe rînd, 

Trec prin odaie fluturind, 

Și-ţi filfiie pologu-n zbor 

Atit de viu, cu-atit fior, 

Pe lingă-nchisa pleoapă unde 
Dormitul suflet ţi se-ascunde, 

Că pe podea şi la perete 

Scad şi cresc palidele spectre ! 
Oh, scumpă doamnă, nu ţi-e teamă ? 
La ce și ce visezi ? la seamă! 

Pe mări venit-ai de departe, 
Minune, în această parte ! 
Ciudată-i floarea tu ! Ciudat e 
Portul tău, pletele-ţi bogate, 

Și marea ta singurătate |! 


Ea doarme ! Fie somnul său 
Pe cit de lung, atit de greu ! 
Păzeasc-o ingeri: de rău ! 
Palat, un altul mai sfint fie-i, 
Şi patul — al melancoliei ! 
Pe Domnu-l rog s-o ţie-n vis 
Cu ochiul pururi nedeschis, 
Pe cind vin spectre din abis ! 


lubirea-mi doarme ! Somnul său 
Pe cit de lung. fie de greu! 

Lin umble viermii-n jurul său ! 
Departe,-ntr-o pădure-nvoltă, 
Desfacâ-se o naltă boltă, 

Bolta ce-nchise-adeseori 

Aripa negrilor usciori, 

Biruitor, pe funerare 

Steme-ale neamului său mare... 

O boltă ascunsă,-ndepărtată, 
Pe care-a aruncat în poartă, 
- Copil jucindu-se, o piatră, 
Mormint sonor din care ea 
Un sunet nu va mai putea, 
De-a pururea şi-n veci, să scoată, 
Înfiorată fiică-a Sorţii ! 
Că-n fundul lui horcăiau morţii. 


Dan Botta 


Adormita (în original The Sleeper) a 
văzut lumina tiparului in volumul 
Poems by Edgar A. Poe, N. Y., 1831. 


LENORE 


An. e spartă ceaşca de aur ! Spiritul e dus pe vecie! 
Să toace de mort ! Cununat cu laur. un suflet pe undele 
tyxului adie. 
Și Guy de Vere, n-ai tu nici o lacrimă? Haidem cu toţii să 
bocim in cor ! 
lată, în racla lugubră, de gheaţă, cum doarme iubirea ta, 
Lenore ! 
Vino, prohodul să fie citit, slujba funerară cîntată ! 
Un antifon pentru cea muj regală moartă, din cite muriră 
vreodată ! 
Şi-alt cintec de jale, pentru ea, din nou moartă, din cite-aşa 
tinere muriră vreodată. 


„Mirşavilor ! voi iubeaţi avuţiile ei, o uraţi pentru-al ei orgoliu 
Şi cind ea fu incolţită de râu, o binecuvintarăţi, de doliu ! 

Atunci cum să fie prohodul cintat? Jelaniile să fie citite? 
De voi. de ai voștri, toţi cu ochi răi, ai voştri — limbi otrăvite, 
Cu neprihănirea şi tinereţea le voirăţi încremenite ?“ 

Peccavimus ! ; dar nu aiura ! Şi lasă un cor de Sabat 
La Domnul să urce cit mai majestuos, ca moartei un fir să nu-i 
fi mişcat ! 
Suava Lenoră „porni înainte“, Nădejdea ta filfii lingă ea, 
Lăsindu-te pe tine aprins la minte, pentru pierderea ei, 
promisa ta, 
Pentru ea, frumoasă şi debonnaire, care-acum netrebnic a 


incremenit, 

Păstrind viaţa în părul şi el efemer, dar nu şi in ochii ce-au 
impietrit. 

Păstrind viaţa doar in părul de aur, moartea în ochii ce-au 
impietrit. 


„Departe ! Mi-e inima-acum mai uşoară. Nu vreau să mai cint 

nici un cintec de jale, 
Însoţi-voi îngerul în zborul său cu un pean ? din vremi epocale ! 
Să nu sune clopotul, căci suavul suflet, în voioșia lui cea 


sfinţită, 
S-ar putea prinde de vreo notă din lumea noastră pe veci 
oropsită. 

Spre prietenii de sus, umbra miniată, se smulge demonilor 
efemerului, 
Din infern se ridică la înaltă nobleţe, acolo, departe, în pinzele 
Cerului, 


Din tinguiri şi din tristeţe, la tron de aur lingă Regele Cerului“. 
Emil Gulian 
T enore a văzut lumina tiparului în vo- 


lumul Poems by Edgar A. Poe, N.Y., 
1831. 


1 Am păcătuit (în limba latină, în original). 
2 Imn în cinstea lui Apollo. 


LENORE 


Potirul de-aur, ah, e frint, şi duhul dus de-a pururi ! 
Clopote-n cint ! Un suflet sfint pe stygiene riuri !. 


Și, Guy de Vere, n-ai lacrimi fir? Plingi pentru veci de dor 


La cimitir, sub trandafiri, stă draga ta Lenore ! 
Prohodul ziceţi-l din carte, şi slujba de comind 


La cea mai mindră dintre moarte, căci moartă-i prea curind, 
Un cintec pentru-a doua-i moarte, căci moartă-i prea curind. 


Mişei, doar pentru bogătate vă era dragă ea, 

Cind scăpătă din sănătate,-aţi proslăvit-o, căci murea. 
Prohodul va fi zis din carte, şi slujba de comind, 

De voi. de tine, ochi de șarpe, de tine, om de rind, 
Care-aţi dat morții pe fecioara cea moartă prea curind. 


„Peccavimus ; nu delira, şi-un cintec în suspine, 
Solemn, răzbate pin' la cer, ca moartea să se-aline. 
Dulcea Lenore, a-ntins-o-n zbor, şi-acum pustiu te lasă, 
Făr' nici-o milă, dragă copilă ce ţi-ar fi fost mireasă, 
Mindreţe rară, nobiliară, ducînd în negre văi, 

Viaţa-n cosiţa ei lunară, dar nu şi-n ochii săi, 

Viaţa-n cosiţa ei lunară şi moartea-n ochii săi.“ 


În lături ! De la diavol smuls e sufletul stingher, 

Din Iad purtat pe-o înaltă treaptă, departe, sus, in cer, 
Din plins și zvon, la naltul tron al Domnului din cer ! 
De clopot sunet iase-al său suflet in farmecul lui sfint, 


Şi să nu-l tulbure în timp ce flutură pe-amarnicul pâmint. 


Prins de-un fior înâlţător, prohodul nu-l vor geme, 
Ci voi urma ingeru-n zbor c-un imn din altă vreme. 


Dan 


Botta 


1 Afluenţi ai Styxului, unul dintre fluviile Infernului, în mitologia 


elină. 

VALEA NEODIHNEI 


A itădată suridea tăcuta vilcea 

În care nimeni nu locuia ; 

La luptă cu toții plecase 

Și stelelor în grijă lăsase, 

Ca, noaptea, din turnurile lor de azur, 
Să vegheze galeş de jur-imprejur 
Florile-n care, ziua, venea 

Soarele roşu şi lenevea. 

Acum, orice călător vă va spune 


* De neastimpărul văii nebune. 


Nimic nu-i acolo in nemișcare, 

Afară numai de aerul care 

Apasă magica singurătate. 

Ah, crengile nu sint de vint scuturate, 
Dar se frămintă ca recile mări 

În preajma Hebridelor celor brumate ! 
Ah, norii vintul nu i-a gonit 

Și, totuși, pe Cerul înnebunit 

Foșnesc din zori, în asfinţit, 

Peste violetele ce acolo cresc 

Miriade de feluri de ochi omenesc ; 
Peste crinii ce se leugănă, spume 

Și pling pe-un mormint fără nume ! 
Se leagănă : din virfuri aromitoare 
Veşnic roua se prelinge şi doare. 
Pling : pe tulpinele lor delicate 

Se schimbă lacrimile în nestemate. 


Emil 


Gulian 


Valea neodihnei (în original The 
Valley of Unrest) a văzut lumina ti- 
parului în volumul Poems by Edgar 


A. Poe, N. Y., 1831. 


COLISEUM 


Chip al anticei Rome ! Relicvariu 
Măreţ de contemplaţie înaltă 
Lăsată vremii de-ngropate veacuri 
De fală și putere ! — Acum, acum, 
În urma-atitor zile de amară 
Peregrinare și de sete-aprinsă 

(De sete spre izvoarele ştiinţei 

Ce zac în tine !)-ngenunchez, schimbat 
Și cucerit, intr-ale tale umbre 

Și sorb din fundul sufletului meu 
Mărirea ta, amurgul tău şi slava. 


Întinsuri, evi, memorie-a altor vremi, 
Tăcere ! Și Pustiu ! Şi neagră Noapte ! 

Vă simt acum, vă simt în vlaga noastră, 

O, vrăji mai tari ca cele predicate 

Vreodată de vreun rege al Iudeii 

În grădinile de la Ghetsemani ! ! J 
O, farmece mai mari decit acele 

Pa cari cîndva Caldeea ? le-a răpit, 

Uimită, liniştitelor planete. 


Aici, unde-un erou s-a frînt în luptă, 
Cade-o columnă !-Aici unde vulturul 


Dramatic scînteia în aer, negrul 
Liliac îşi face straja-n miez de noapte. 
Aici, unde se resfira în vint 
Părul de aur al doamnelor Romei ! 
Se legăn astăzi trestia şi scaiul ! 
Aici, unde monarhul se-nclina 
Pe-un tron de aur, lunecă, spectrală, 
Spre cuibul ei de marmur, luminat 
De slaba licărire-a lunei noi 
Vioaia şi tăcuta sălămizdră ! 

ı Grădină situată la marginea Ierusalimului în care, potrivit legendelor 


evanghelice, ar fi fost prins Cristos. 
2 Caldeenii erau vestiți căutători în stele. 

Dar stai ! Murii aceșştia,-aceste bolți 

În iederă-mbrăcate,-aceste plinte 
Surpate,-aceste triste și-nnegrite 
Columne,-aceste vagi metope,-aceste 
Briie-n bucăţi, chenarele acestea 
Sfărmate,-acest naufragiu,-această ruină, 
Aceste pietre, vai, aceste pietre 

Nnegrite, aceasta-i totul, tot ce-a fost, 
Faimos şi colosal, lăsat de Orele 
Necruţătoare sorţilor și mie. 


„Nu tot“ răspunde Echo !, nu e tot; 
Un mare glas profetic urcă-n veci 

Din noi, şi-n orice ruină, spre-nţelept, 
Ca cintecul lui Memnon ? către Soare ; 
Doar noi domnim pe inimile celor 

Mai mindri dintre oameni, noi domnim 
Cu o despotică putere peste 
Orice-urieşească minte. Nu sintem 
Nevolnice, noi, pietre palide, 

Puterea noastră n-a pierit, nici faima, 
Nici toată vraja marelui nost’ nurme, 
Nici tot acest miracol ce ne-ncinge, 
Nici marea taină care zace-n noi, 

Nici toate amintirile ce-atirnă 

Şi cari se ţin de noi ca un veşmiînt, 
Drapindu-ne-n mai mult decit în slavă. 


Dan Botta 


Coliseum în original The Coliseum) a 
văzut lumina tiparului la 26 octom- 
brie 1833, în revista Baltimore Sa- 
turday Visiter. 


1 în mitologia romană, nimfă osîndită a repeta finala tuturor vorbelor 
auzite de ea. ' 

2 în mitologia elinä, ftul lui Eos, zeița florilor ; legendele spun că una 
dintre statuile ridicate lui Memnon avea însuşirea să înalțe în fiecare zi, în 
zori, un imn Soarelui. 


-` 

CELEI DIN PARADIS 


Tu mi-erai totul, dragoste, 
Al sufletului har, 

Un verde-ostrov în mare, dragoste, 
Fintină şi altar, 

Încins cu poame dulci și flori, 
Flori ale mele doar. 


Vis prea frumos spre-a fi putut 

Să steie !-Ah, limpede minune ! 
Ai răsărit, şi te-am pierdut ! 

Un glas din viitor îmi spune : 
„Treci, treci“, dar peste Trecut 

Sufletul meu ca pe-o genune 
Pluteşte-amar, apatic, mut. 


>t 
» 
t 


Căci pentru mine, vai, ah, vai, 
Lumina vieții s-a sfirșit ! 
Nu mai... nu mai... nu mai... 
(Solemna mare a grăit 
Pe țărm nisipului bălai) 
Nu va-nflori copac trăsnit, 
Nici vultur nu zbura-va mai. . 


Căci zilele-mi sînt incantații 
Şi ale nopții mele vise 
Sint unde ochii constelații, 
Şi paşii tăi aprindu-ți-se, 
În ce eterne gravitaţii, 
În ce eterice abise ! 


Dan Botta 


@elei din Paradis (tn original 
The One in Paradise) a văzut lumina 
tiparului în ianuarie 1834, în revista 
Godey's Lady's Book din Philadelphia. 

CĂTRE F ... 


Lubito,-ntre dureri amare 

Ce-mi impresor lumescul drum, 
— Trist drum, vai, unde nu răsare 

Un singur trandafir nicicind — 
Sufletul meu se-alinâ-acum, 

În dorul tău, şi-ntr-insul are 
Un paradis de pace blind. 


lar amintirea ta mi-adie 

Un depărtat ostrov de har, 
Pe-ntinsa apelor pustie, 
Re-o mare tulbure şi vie 

De vifore, pe unde... dar, 
Acolo limpedea tărie 

Zimbeşte în ostrovul rar. 


Dan Botta 


Către F--*»(în original To F »+*».) a vă- 
zut lumina tiparului în iulie 1835, în 
revista Southern Literary Messenger. 


CATRE F...S S.O...D 


Ai vrea să fii iubită ?-atunci inima ta 
Poteca ei de-acum să nu o părăsească ; 

Te ţină-aşa cum ești fără-a te-ndepărta 
Și de tot ce nu ești să te păzească. 

Aşa cum eşti, aleanul cel mai suav din lume, 


Graţia ta, frumseţea şi mult mai mult ca ea, 
Vor umple nesfirşit cu laude-al tău nume, 

lar dragostea spre tine va fi o datorie 
Ce nu va părea grea 


Emil Gulian 


Către F.s S. O..d (în original To F...s 
S. O...d) a văzut lumina tiparului în 
septembrie 1835, în revista Southern 


Literary Messenger. 


BALADĂ NUPȚIALĂ 


P e frunte am o cunună, în deget am un inel, 
Pe umeri somptuosul costum ; 

Mătăsuri şi giuvaiere regeşti port pe el 
Şi sînt fericită acum. 


Căci Stăpînul meu mă iubeşte : 
Cînd el făcu-ntiia oară dorinței drum, 
Simţii în pieptul meu cum bucuria creşte, 
Căci vorbele sunau ca de mort, şi apói zburau ingerește, 
Iar vocea părea a celui care căzu vitejeşte 
In lupta din fundul văii 
Și e fericit acum. 


E], ca să-mi dea încredere, aşa de blind îmi vorbi ! 
Şi palida mea frunte o sărută, dar cum ? 
De o visare leneșă în mine se trezi, 
Care spre ţintirim încet mă învirteji, 
Pină ce eu, ca în vis, către cel de-alături şoptii 
(Crezînd că este el, cel mort — d'Elormie), 
„Sint fericită acum !“. 

Așa au fost, iată, spuse aceste vorbe ce cîntă, 
lată așa a fost dată făgăduiala de fum, 
Dar cu toate că-mi fu credinţa veche înfrintă, 
Cu toate că şi inima mea se trezi şi ea toată frintă, 
Inelul acesta de aur cuvintă, 
Arată că sint fericită acum ! 


Domnul să nu mă fi amăgit ! 
Căci parcă visez şi nu știu cum 
Sufletul îmi e deznădăjduit ; 
Mi-e teamă să nu fac un pas greșit, 
Mi-e teamă că cel mort și părăsit 
Nu e fericit acum. 


Emil Gulian 


Baladă nupţială (în original Bridal 
Ballad) a văzut lumina tiparului în 
ianuarie 1837, în revista Southern Li- 
terary Messenger. 


SONET 
La Zante! 


O: dulce-ostrov, de cea mai dulce floare 
Porţi între nume dragi pe cel mai drag ! 
Ce amintiri de ore-mbătătoare 

Se nalţă la vederea ta din larg. 

Ce scene. ce de bucurii secrete, 

Ce gînduri, şi ce de nădejdi defuncte, 

Si ce vedenii ale unei fete 

Ce nu mai, nu mai e pe verdea-ţi frunte ! 
Nu mai e, vai ! acest trist nume magic 
Preface tot. Tu nu-ncînta-vei mai, 


1 Insulă cu vegetaţie luxuriantă situată la extremitatea de miazăzi a 
Arhipelagului Ionic. 


Mai amintirea ta : drept un loc tragic 
Socot acum de flori smălţatu-ţi plai, 
Ostrov hyacintin, frumoasă Zante ! 
Isola d'oro ! Fior di Levante ! ! 


Dan Botta 


Sonet — La Zante (în original Sonnet 
— To Zante) a văzut lumina tiparului 
în ianuarie 1837, în revista Southern 
Literary Messenger. 


PALATUL BINTUIT 


Ín cea mai verde vale-a noastră 
Doar de ingerii buni locuită, 
Odată un clar, majestuos palat 
Fruntea işi înălța fericită. 
Despot era monarhul Gindire, 
În ţara unde se ridica ! 
Nicăieri seraf pe mai mîndră clădire 
Aripa subţire nu-şi arunca |! 


Galbene baniere, glorioase, de aur, 
Pe fruntea lui mereu filfiiau, 
(Acestea toate, toate acestea, 
Cu mult timp înapoi se-ntimplau) 
Și orice uşoară boare care 
În dulcea zi se juca 
Pe meterezele-mpodobite şi pale, 
Pe aripi de miresme pleca. 


Călătorii din fericita vale, 

Prin două ferestre luminoase, vedeau 
Spirite dănţuind subt portale 

În tactul lăutei de care-ascultau, 


1 insulă de aur! Floare a Răsăritului! (în limba italiană, m original}. 

În preajma tronului unde, mărit, 
(O ! Porfirogenet ! !) 

Regele, in fastul slavei lui cuvenit, 
Sta la al gloriei banchet. 


Scinteiă in perle și în rubine 
Poarta acelui măreț palat, 

Prin care in valuri ușoare, senine, 
Zbura necurmat 

Un stol de ecouri, cu dulcea menire 
Doar să cinte uşor, 

Cu voci de-o frumuseţe peste fire, 
Înţelepciunea regelui lor. 


Dar fiinţele diavolului, în rochii de doliu, 
Cutropiră al regelui rang înălțat. 
(Ah, să fim triști ! căci niciodată 
N-o mai fi miine, pentru acest dezolat !). 
Și, împrejurul casei lui, gloria 
Care în purpură înflori, 
Prin negură doar, o zăreşte istoria 
Trecutului timp care muri. 


Acum, călătdrii prin astă vale 

Văd, prin ferestre roşii de singe, 
Forme fantastice, care pe dale 

Sar, după un zgomot care se fringe. 
Și ca un riu, fantomatic, grăbit, 

Prin ușa palidă se ingrămădește 
O gloată hidoasă care se năruie 


Și ride, dar nu mai zimbeşte. 
Emil Gulian 


Palatul  bîntuit? (în original The 
Haunted Palace) a văzut lumina tipa- 
rului în aprilie 1839, în American Mu- 
seum of Science Literature and the 
Arts 


1 Textual, „născut în purpură“, de neam regesc adică, în vechime 
purpura fiind rezervată capetelor încoronate. 

2 Vezi acest poem, tălmăcit de Ion Vinea în corpul povestirii intitulate 
Prăbușirea casei Usher. 

SONET 


Tăcere 


Sint însușiri, naturi neintrupate, 
Cu-o viață dublă-al cărei simbol este 
Acel desprins de gemena-entitate : 
Materie, lumină, în lume manifeste. 
E o tăcere-alternă : mare splai, 
Trup — suflet. Una-n locuri solitare 
Pe pajiști stă : nu ştiu ce graţii rare, 
Ce ginduri omenești. ce duios grai 
O fac blajină. Numele ei : „Nu mai“ ! 
E tăcere-ntrupată. Nu te teme ! 
Ea n-are-n sine-o vrajă rea anume ; 
Dar de-ntilneşti (ursită prea devreme) 
În cale umbra ei (elf fără nune 
Din zări pustii, unde nu-i om să-şi poarte 
Vreodată pașii), gata fii de moarte ! 


Dan Botta 


Sonet — Tăcere (în original Sonnet — 
Silence) a văzut lumina tiparului la 
4 ianuarie 1840 în revista Saturday 
Courier 


VIERMELE BIRUITOR 


Iată ! e-o noapte de gală 
În aceste din urmă veleaturi severe ! 
Sodom de îngeri stau într-o sală, 
În marame, întunecaţi de durere, 
Ca să privească un joc 
De nădejde și de nemingiiere, 
Pe cînd orchestra, din loc în loc, 
Suspină muzica din sfere. 

Mimi, cu chipul celui Prea-Înalt, 
Șoptesc şi mormăiesc arar, 

Și zboară dintr-un loc în alt. 
Păpuși, ce intră şi dispar 

La porunca a inari forme ce flutură 
Mutind scena iar şi iar, 

Pe cind âripa lor de condâr scutură 
Nevăzutul amar. 


Oh, da, drama asta-mpestrită 
Nici că se poate uita ! 
Cu fantoma ei, în veci fugărită, 
De-o gloată, ce n-o va-nvăţa, 
Printr-un cerc, ce se-ntoarce ne'ncetat 
La loc, în sinea sa. 
Și Nebunie multă, și încă mult Păcat 
Și Groază sînt intriga sa. 


Dar, iată, printre mimi acum 
Un trup tirîș intrind : 

Ceva roș-singe-și face drum 
Prin scenă străbătind. 

Se zbate, zbate :-n frigul morţii, 
Cad mimii, rind pe rind, 

Și îngerii pling văzindu-i colții 
De singe singerind. 

r 

Stinsă, stinsă tutindeni lumina : 
Și pe orice trup tremurător, 

Giulgiu mortuar, cortina 
Cade cu vuiet asurzitor, 

Pe cind îngerii, palizi, sodom, 
Ridicindu-se, afirmă-n cor 

Că jocul este tragedia „Om“ 
Și eroul ei Viermele Biruitor. 


N, Dan Botta 


Viermele biruitor (în original The 


Conqueror Worm) a văzut lumina ti- 
parului în ianuarie 1843, în revista 
Graham's  hady's and  Gentleman's 
Magazine din Philadelphia. 


TĂRIM DE VIS 


Pe-un drum obscur și solitar, 

De ingeri răi bintuit doar, 

Pe unde Noaptea-ldolon ! 

Veghează drept, pe-un negru tron, 
Venit-am, indurind destule 

Din ultima, palida Thule 2, 

Dintr-un fatidic limb ce zace sublim 
Dincolo de Spaţiu, dincolo de Timp. 


Adinci văi, nesfirşite valuri. 
Titanici codri, peşteri, maluri 

Pe care nu-i om să le descopere 
Sub roua-lacrimi ce le-acopere ; 
Munţi ce se-aruncă în etern 

În mări ce n-au un singur țărm. 
Mări care tind fâr' de noroc 
Nălţate spre ceruri de foc; 

Lacuri ce nesfirșit iși poartă 
Solitara lor apă, solitară și moartă, 
Tăcuta lor apă, tăcută și-ngheţată 
De zăpada crinilor asupră-i plecată. 


Prin lacuri ce âstfel își poartă 
Solitara lor apă, solitară şi moartă, 
Trista lor apă, tristă şi-ngheţată 

De zăpada crinilor asupră-i plecată ; 
Prin munţi, pe lingă rîuri, 
Murmurind lin, murmurind pururi, 
Prin păduri sure, prin mocirle 
Unde stau broaște şi şopirle. 

Prin smircuri, mlaștini de miasme 
Unde-şi au lăcașul iasme, 

În orice loc mai diabolic, 

În orice colț mai melancolic, 


1 Cuvint elin care, în traducere, înseamnă „imagine înșelătoare, spectru, 
fantomă, strigoi“. 

? Insulă situată undeva, departe, în părţile de miazănoapte ale Mării 
Nordului, amintită în relatarea periplului său, de vestitul navigator grec 
Pytheas (secolul al IV-lea î.e.n.). 

Mimi, cu chipul celui Prea-Înalt, 
Șoptesc şi mormăiesc arar, 

Și zboară dintr-un loc în alt. 
Păpuşi, ce intră şi dispar 

La porunca a inari forme ce flutură 
Mutind scena iar şi iar, 

Pe cînd âripa lor de condor scutură 
Nevăzutul amar. 


Oh, da, drama asta-mpestrită 
Nici că se poate uita ! 
Cu fantoma ei, în veci fugărită, 
De-o gloată, ce n-o va-nvăţa, 
Printr-un cerc, ce se-ntoarce ne'ncetat 
La loc, în sinea sa. 
Si Nebunie multă, și încă mult Păcat 
Și Groază sînt intriga sa. 


Dar, iată, printre mimi acum 
Un trup tirîș intrind : 

Ceva roș-singe-și face drum 
Prin scenă străbătind. 

Se zbate, zbate :-n frigul morţii, 
Cad mimii, rind pe rind, 

Și îngerii pling văzindu-i colții 
De singe singerind. 

r 

Stinsă, stinsă tutindeni lumina : 
Și pe orice trup tremurător, 

Giulgiu mortuar, cortina 
Cade cu vuiet asurzitor, 

Pe cînd îngerii, palizi, sodom, 
Ridicindu-se, afirmă-n çor 

Că jocul este tragedia „Om“ 
Și eroul ei Viermele Biruitor. 


N Dan Botta 


Viermele biruitor (în original The 


Conqueror Worm) a văzut lumina ti- 
parului în ianuarie 1843, în revista 
Graham's hady’s and Gentleman's 
Magazine din Philadelphia. 


TĂRIM DE VIS 


P e-un drum obscur și solitar, 

De ingeri răi bintuit doar, 

Pe unde Noaptea-Idolon ! 

Veghează drept, pe-un negru tron, 
Venit-am, îndurind destule 

Din ultima, palida Thule ?, 
Dintr-un fatidic limb ce zace sublirn 
Dincolo de Spațiu, dincolo de Timp. 


Adinci văi, nesfirşite valuri, 
Titanici codri, peșteri, maluri 

Pe care nu-i om să le descopere 
Sub roua-lacrimi ce le-acopere ; 
Munţi ce se-aruncă în etern 

În mări ce n-au un singur țărm. 
Mări care tind făr' de noroc 
Nălţate spre ceruri de foc; 

Lacuri ce nesfirşit își poartă 
Solitara lor apă, solitară şi moartă, 
Tăcuta lor apă, tăcută și-ngheţată 
De zăpada crinilor asupră-i plecată. 


Prin lacuri ce âstfel își poartă 
Solitara lor apă, solitară şi moartă, 
Trista lor apă, tristă şi-ngheţată 

De zăpada crinilor asupră-i plecată ; 
Prin munți. pe lingă rîuri, 
Murmurînd lin, murmurind pururi, 
Prin păduri sure, prin mocirle 
Unde stau broaşte şi şopirle. 

Prin smircuri, mlaștini de miasme 
Unde-şi au lăcașul iasme, 

În orice loc mai diabolic, 

În orice colț mai melancolic, 


1 Cuvint elin care, în traducere, înseamnă „imagine înșelătoare, spectru, 
fantomă, strigoi“. 

2 Insulă situată undeva, departe, în părţile de miazănoapte ale Mării 
Nordului, amintită în relatarea periplului său, de vestitul navigator grec 
Pytheas (secolul al IV-lea î.e.n.). 

Călătorul înfiorat e 

De amintirile trecutului învolburate : 

Forme sepulcrale ce se opresc şi suspină de dor 
Cind trec pe lingă călător, 

Forme de prieteni în alb veşmint, 

În agonie duşi în ceruri şi-n pămint. 


Pentru inima ale cărei dureri sînt legiune, 
Aceasta e o liniştită regiune ; 

Pentru duhul ce prin umbre-a apucat-o 
Aceasta oh, aceasta e un Eidorado!! 

Dar călătorul ce trece prin ea 

Nu poate, nu cutează a o vedea! 

Tainele-i nu-s dezvăluite 

Privirilor umane obosite ; 

Aşa vru Craiul ei care-a oprit 

Să se ridice-asupră-i ochiul de gene umbrit ; 
De-aceea tristul suflet ce aici se-abate 

O vede doar prin sticle-ntunecate. 


Pe-un drum obscur şi solitar 

De ingeri răi bintuit doar, 

Pe unde Noaptea-lIdolon 

Veghează drept pe-un negru tron, 
Treceam spre cas”, cu griji destule, 
Din ultima, palida Thule. 


Dan Botta 


Tărim de vis (în original Dream- 
Land) a văzut lumina tiparului în iu- 
nie 1844, în revista Graham's Lady's 
and Gentleman's Magazine din Phi- 
ladelphia. 


1 Ţară legendară, bogată în aur şi nestemate; conquistadorii spanioli 
presupuneau că Eldorado (el dorado, în limba spaniolă însemnează auritul) 
ar fi existind undeva în inima continentului sud-american. 

CORBUL 


O dată, într-un indepărtat miez de noapte, pe cind ascultam 
truditele şoapte 

Ale unor tomuri vechi şi uitate, ce-mi spuneau că totul e trecător, 
Pe cind piroteam aproape dormind, deodată mă indreptai auzind 
O foarte înceată bătaie lovind în uşa camerei mele uşor. 
„E vrun călător“, zisei bombănind, „poate că el se trezi 

ciocănind în ușa camerei mele ușor. 

E numai atit, un călător.“ 


Ah, lămurit îmi aduc aminte, era în decembrie cu reci morminte ; 
Fiece cărbune, murind cuminte, și-arunca spectrul albăstrui 
pe covor. 

Cu nerăbdare-aşteptam dimineaţa ; în zadar incercasem, 
impărtăşind vieaţa 

Cărţilor mele. să mai sfişii ceața tristeţii pentru pierduta Lenore, 

Pentru rara, zglobia fată, pe care îngerii o numesc Lenore, 

Dar al cărui nume fu aici trecător. 


Și mătăsosul, tristul foşnet, slab, al perdelelor purpurii, : 
Mă sfredeli, cu o nemaisimţită groază mă cuprinse într-un fior, 
Că trebui, ca să bată mai încet inima mea, să mă opresc 
şi să repet 
„E vrun călător ce, voind să intre, bate la uşa mea rugător, 
Întirziat călător care bănuieşte, la uşa mea, adăpost primitor, 
E numai atit, un călător“. 


Și-atunci trezindu-mă din piroteli și nemaistind mult la îndoieli, 

„Domnule“, spusei, „sau Doamnă, iertarea voastră implor ; 

Dar faptul e că dormitam și-aşa de slab v-auzeam, 

Aşa încet v-auzeam bătind, băteaţi aşa de ușor, 

Că nu auzeam bine ce auzeam“. Deschisei atunci ușa cu mult zor : 
Beznă era, nici un călător. 


Adinc tenebrele pătrunzind, mult stătui locului cutremurindu-mă, 
cercetind, 


Minunindu-mă și visind visuri pe care n-a-ndrăznit, încă, 
să le viseze nici un muritor ; 

Dar tăcerea n-avu indemn. şi intunericul nu dădu nici un semn 

Si singurul cuvint acolo șoptit fu murmuratul cuvint Lenore !“, 

Pe care eu il soptii, și un ecou. care-mi intoarse ușor : Lenore !“, 
Atit auzii, nici un călător. 


Pierdut in camera tristă intrind, cu sufletul tot în mine arzind, 
Curind auzii din nou bătind, bâtind ceva mai stăruitor. 
Spusei din nou : „Desigur că este acum la oblonul ferestrei 
o veste; 
Să mă uit să văd şi acolo ce este, taina aceasta să o măsor, 
S-aştept pină inima se potoleşte, și Apoi taina să o măsor : 
Poate-i doar vintul, nici un alt câlător. 


Aruncai oblonul și, cu mult tapaj, scuturind năzuros 
bizaru-i penaj, 
Pătrunse-nâuntru un negru Corb, al prea-sfintului timp trecut, 
slujitor ; 
Nici un fel de atenţie nu-mi dete ; nu şovăi ci, pe îndelete, 
, ca in temeiul unui vechi acord, 
Cu nobilă mină de lady sau lord, deasupra uşii camerei mele 
se căţără dispreţuitor 
Sus, pe bustul palidei Pallas !, aşezat chiar deasupra uşii 
camerei mele, se sui fără zor, 
Se sui şi stătu, sumbrul călător. 


Şi atunci zburătoarea de eben așa hidă, visarea mea tristă 
mai făcu să suridă 
Prin gravul, funebrul alai, cu care-și purta ifosul ocrotitor. 
„Creasta ţi-e smulsă şi rasă“ zisei, „dar nu vii desigur 
dintre mişei, 


Stafie ursuză, Corb bătrin, ce-ai trecut de țărmul Nopţii în zor, 
Spune-mi numele de prinţ cu care țărmurile Nopţii te strigă 
în cor !“. 
Răspunse Corbul : „Nevermore“ 2. 


1 In mitologia elină, zeiţa înțelepciunii. 
3 Cuvint englezesc ; în traducere înseamnă „niciodată, nicicînd“. 

Mult mă minună la aşa uricioasă pasăre de rind vorbirea 
frumoau, 
Deşi răspunsul nu avea tilc, şi nu-mi fu de mare-ujutor ; 
Dar nu se poate să tăgăduim că nici un muritor 
dintre ciţi auzim 
Nu fu de soartă ursit, pe cit știm, de-asupra usu camera sale 
să vadă cum stă, dispruţuitor 
O jivină, o pasăre, ce pe bustul cioplit de sus. de pe ușa 
camerei sale, s-a cocoţut coborită din 7bor, 
Cu un astfel de nume : Nevermore. 


Dar Corbul hidos și singur stind pe palidul bust şi proferind 
Doar o vorbă, ca şi cum intreg sufletu-i prin ea ar fi fost 
vestitor, 
Croncăni numai ce aflai, şi nu mişcă nici o pană. vai! 
Pînă ce eu abia murmurai : „Şi alți prieteni plecară in zbor, 
În zori şi el tot aşa se va duce, ca şi speranţele ce plecară 
în zbor”. 
Răspunse Corbul : „Nevermore“, 


Mirat că tăcerea fu curmată de-o replică așa de bine dată, 
„Sigur“, spusei, „ceea ce el rostește e toată învățătura luată 
De la un trist, obidit stăpin, pe care Nenorocul pâgin 
Îl gonea repede, gonea hapsin, pină ce cintecu-i rămase 
doar cu refrenul acesta întristător, 
Jalnicul bocet al Speranţelor lui, cu refrenul groaznic, sfişietor : 
Niciodată... Nevermore“. 


Dar fiindcă numai pasărea hidă sufletu-mi trist mai făcu 
să suridă, 
Îmi trăsei jilţul în faţa ușii, bustului şi Corbului atotştiutor 
Și, adincit în velurul ceresc, mă apucai să înlânțuiesc 
Giînduri de alte ginduri triste, ca doar așa să lâmuresc ce, 
această cobe de pasăre venită din trecutul înșelător, 
Ce, această posomorită, neînvăţată şi spectrală pasăre cobe, 
pasăre fatală, venită din trecutul chinuitor, 
Voi să spună prin croncănitul „Nevermore“. 


Asta voiam să lămuresc, fără să mă destăinuiesc 
Lighioanei a cărei privire de jar imi ardeu pieptul. mistuitor : 
De astea și altele-aşteptam din vecie, cu capul lăsat fără silnicie 
Pe fața de catifea viorie a pernelor pe care străluminareu 

razelor lămpii se cernea minsgiietor, 
Pe faţa de catifea viorie a pernelor pe care strâluminarea 

razelor lămpii luneca desmierdător, 

Dar pe care ea n-o va mai mingiia niciodată visător ! 


Atunci imi păru, într-o clipă pierdută, aerul mai dens parfumat 
de-o nevăzută 
Cădelniţă legănată de serafimii al căror clinchet de paşi 
pe stofa moale se bănui că trece uşor. 
„Netrebnice“. strigai, „Dumnezeu ţi-a dat, prin acești ingeri 
fără păcat, 
Răgaz, răgaz şi leac de uitare, balsâm pentru rana 
pierdutei Lenore ! 
Bea, o, bea şi, în alinare, uită de pierduta Lenore !“ 
Răspunse Corbul : „Nevermore“. 


-d 


„Profetule !“ strigai, „vestitor posac, totuşi, profet, de eşti 

pasăre sau drac, 
Fie că Satana te-a-ndemnat, fie că furtuna te-a aruncat, 

pe acest țărm neprimitor, 
Aşa jumulit şi sălbăticit, în ţinutul acesta deşert și vrăjit, 
În căminul meu de Spaimă bintuit, spune-mi, cel puţin tu, 
te implor, 

Spune-mi, mai e în Galaad! vreun balsam alinător ? Spune-mi, 
. spune-mi, te implor !“. 
Răspunse Corbul : „Nevermore“. 


„„Profetule !“ strigai, „crainic posac, totuși, profet, de eşti 
pasăre sau drac, 
Pe Cerul ce peste-amindoi se-ncovoaie, pe Domnul 
pe care-l iubim amindoi, te implor, 


1 Ținut muntos în vechea Palestină, situat între rîul Iordan şi deşertul 
Ar abiei. bi 

Spune-mi dacă, în Edenul depărtat, sufletul meu de tristeţi 
incărcat, 
Va mai imbrăţişa pe sfinta fată pe care ingerii o numesc Lenore, 
Va mai imbrăţişa zglobia fată pe care ingerii o numesc Lenore ?“ 
Răspunse Corbul : „Nevermore“. 


„Să-ţi fie cuvintul semn de plecare, pasăre sau demon, 
el să ne separe ! 
Du-te-ndărăt spre uraganul și țărmurile Nopţii lui Pluton! 
in zbor ! 
Nu lăsa neagra pană ca urmă-a minciunii care in sufletu-ţi 
scurmă ! 
Lasă-mi sihăstria neprihănită ! De pe uşa mea pleacâ-n zbor ! 
Din inima mea pliscul ţi-l trage, de pe uşa mea ia-ţi chipul 
în zbor !“ 
Răspunse Corbul : „Nevermore“. 


Şi de-atunci o pană nu-şi mai flutură, a stat mereu și încă stă 
Pe placidul bust al palidei Pallas, sus pe uşa mea ne'ndurător ; 
Și ochii lui galeşi scinteiază ca ai unui demon care visează, 
Lumina lămpii lunecînd, proectează umbra-i întreagă jos, 
pe covor : 
Și sufletul meu din această umbră, pilpiitoare pe covor, 
N-o mai filfii niciodată în zbor ! 


Emil Gulian 
Corbul (în original The Raven) a văzut 


lumina tiparului în februarie 1845, în 
revista newyorkeză American Review. 


1 În mitologia elină, zeul morților şi al Iafernului. 

C inava,-ntr-un miez de noapte grav, cum m-aplecam, trist 
și firâv, 
Pe nişte-adinci şi rare scrieri dintr-un de mult uitat izvor, 
Cum stam aproape dormitind, aud un sunet răsunind 
Ca al cuiva uşor bātînd, bătind la ușa mea-n pridvor. 
„E-un oaspete“ — mi-am zis atunci — „bătind la uşa mea-n 
pridvor. 
Aceasta e și-atita dor“. 


Ah, imi aduc aminte clar, era-n amarnicul brumar 

Și spectrul firelor de jar murea in umbră pe covor. 

Mut, aşteptam a zilei zare ; în van cercasem alinare 

În cărţi, durerii mele-amare, durerii mele de Lenore, 

De rara şi frumoasa fată cu numele, în cer, Lenore, 
Aici, pe veci, nume de dor. 


Şi foșnetul mătăsii grele a purpuriilor perdele 
Mă-nfiora cu un fantastic și nemaiincercat fior 
Cit, spre-a da inimii bătind răgaz, mi-am zis şi-acum în gind : 
„E poate-un oaspete cerînd lăcaş la ușa mea-n pridvor. 
Un oaspete tirziu cerînd lăcaș la ușa mea-n pridvor. 
Aceasta e şi-atita dor“. 


Ci sufletu-mi crescu pe loc, şi fără-a pregeta de loc 
„Domnule“ ,-am zis, „sau Doamnă. iată, iertaţi-mi vina, vă 
implor, 
Dar fapt e că stam dormitînd şi-atit de-ncet aţi fost sunind, 
Și-atit de-ncet aţi fost bătind, bătind la uşa mea-n pridvor, 
Încit nu mi-am dat seama.“- Aici, deschid larg uşa la pridvor, 
Beznă era și-atita dor. 


Adinc în beznă pătrunzind, am stat mult timp scrutind, gemina, 

Sperind, visind visâri pe care nu le-a-ndrăznit vrun muritor; 

Tăcerea chiar, n-a fost curmată, şi pacea n-a fost tulburată 

Și-un cuvint singur spus o dată a fost cuvintul stins „Lenore !“ 

Pe-acesta-l murmurai şi-un écho mi-ntoarse murmurul: „Lenore“, 
Aceste chiar, şi-atita dor. 

Dar intorcindu-mă-n odaie, cu suftetul arzind văpaie, 
Am auzit iar o bătaie, dar parcă mai puţin ușor. 
„Desigur“, zis-am, „ceva este la un canat de la ferestre, 
Să cercetez, să văd ce este, şi taina asta s-o explor ; i 
Să dau răgaz inimii mele, şi taina asta s-o explor : 

E vintul şi atita dor.“ 


Atunci dau drumul la fereastră, cind filfiind, cu-o umbră vastă, 
Intră un corb măreț din sfinte vremi ce s-au dus demult in zbor. 
El nici măcar din cap nu dete, nu pregetă şi nici nu stete, 
Ci ca un chip de lord sau lady, sui pe-al uşii căprior, 
Sui pe-un bust al zeei Pallas, pe-al ușii mele căprior ; 

Sui, șezu, Şi-atita dor: 


Ci neagra pusăre plecind spre zimbet întristatu-mi gînd, 
Prin gravul și solemn decorum al mindrei sale-nfățişeri : 
„Tu, deși creasta ţi-este rară“ — strigai — „nu eşti un 
pierde-vară, 
Spectral, lugubru și vechi corb plutind pe-a’ nopții adieri ! 
Ge domnesc nume porti pe-a' nopţii plutoniene adieri ?“ 
Raspunse Corbul : „Nicăieri“. 


Mult mă miră cuvint atit de clar la zburător urit. 

Deşi răspunsu-avea puţin rost şi puţine-apropieri, 

Căci cine, oare, poate arede, că muritor pe lume vede 

Corb sau alt animal ce șede pe uşa unei încăperi. 
C-un nume așa ca „Nicăieri“ ? 


Dar corbul meu stind solitar pe bustul placid, zise doar 
Acest cuvint ce risipea tot sufletu-i in adieri. 
Nici alt cuvint nu proferă, şi nici o pană flutură, 
Pină ce buza-mi murmură : „Alţi prieteni și-au luat zborul ieri ; 
Și el pleca-va miine-aiuri, ca şi nădejdile-mi de ieri.“ 
Dar corbul zise : „Nicăieri“. 


Trezit la freamătul produs de-un grai atit de bine spus, 
„Desigur“ — zis-am — „ce grăieşte e miezu-ntregii sale-averi, 
Răpit unui poet sihastru pe care-amarnicul Dezasţru 
L-a-mpins mai aspru, tot mai aspru, la cîntul marii sfișieri ; 
Pin! ce troparu-i căpătă isonul marii sfişieri, 

De Niciodată-Nicăieri. 

Dar Corbul incă uplecind spre zimbet intristatu-mi gind, 

Trăsei un jeţ cu perne lingă uşa cu chipu-acestei fieri, 

Și-n catifele ufundind tot trupul, innodai curind 

Un gind de altul. cugetind la pasărea din alte eri, 

Lu ce acest spectral, sinistru, augural corb din alte eri, 
Rosteu prin graiu-i : „Nicăieri“. 


Ședeam, acestea cumpânind. dar nici un sunet nerostind 
Spre pasărea ai cărei ochi ardeau in sinul meu, stingheri ; 
Acestea şi-alte frămintind. şi capu-alene aplecind 
Pe-al pernei vioriu veşmint, lucind de-a’ lampei mingiieri, 
Veşmint vioriu, pe care ea, sub ale lampei mingiieri, 

Nu-l va atinge nicăieri. 


Aerul fu mai albăstrui, vibrat din tainice căţui 

De serufimi al căror pus suna uşor printre tăceri : 

„Nemernice, iată“ — am zis — „prin ingeri Domnul ţi-a trimis 

Uitare-uitare şi nepenthes ! de-acea Lenore-a ta de ieri, 

Oh, soarbe, soarbe-acest nepenthes, şi uită pe Lenore de ieri“. 
Răspunse corbul : „Nicăieri“. 


„Profete“-am zis, „duh necurat, profet sau drac împielițat, 

Ori că Satana ori Furtuna te-au dus pe-aceste adieri, 

Fără nădejdi dar ne'mblinzit, pe-acest pustiu pămint vrăjit, 

Pe locu-acesta bintuit, ci spune-mi, spune, dacă speri : 

Mai e balsam in Galaad ? Ci spune-mi, spune, dacă speri !“ 
Răspunse corbul : „Nicăieri“. 


„Profete“-am zis, „duh necurat, profet sau drac impieliţat, 

Pe bolta de de-asupra noastră, pe Dumnezeul ce-l reveri, 

O, spune sufletului meu bătut de jale de-i e dat 

Să-mbrăţişeze-o fată sfintă cu numele Lenore în ceri, 

O rară şi frumoaşă fată cu numele Lenore în ceri ?“ 
Răspunse corbul : „Nicăieri !“ 


1 Leac împotriva tristeţii, potrivit credințelor celor vechi. 

„Cu acest cuvint, hai, te desparte“ — strigai sarind — „cobe, 
depurte 
Du-te-n furtună și in noaptea plutonianei adieri : 
Nu lăsa pană mărturie minciunii ce mi-ai spus-o mic, 
Și singur sufletu-mi rămiie, şi de pe bust, din uşă, pieri ! 
Și smulge pliscul tău din sinu-mi ; ia-ţi umbra-n altă parte, 
pieri !* 
Răspunse corbul : „Nicăieri“. 


= 


Și corbul, prins cu-o gheară-adincă, imi şade incâ,-mi şade incă, 
Pe bustul palid al Palladei din uşa-acestei incăperi : 
Și cu a ochilor săi rază, el pare-un demon ce visează. 
În timp ce lampa desemnează, jos. umbra-i in invâpăieri. 
Iar sufletu-mi din umbra asta, ce filfiie-n invăpâieri, 
Nu va să zboare nicăieri. 


Dan Botta 


EULALIE 
Cintec 


Eu tinjeam în lumi cercetate 

Doar de lacrămi şi singurătate ; 
Într-un lac stătător sufletu-mi începea să se țeasă, 
Pină curata Eulalie îmi deveni imbujorată mireasă, 
Clara fată Eulalie imi deveni surizătoare mireasă. 


Ah, lumină, mai puţină lumină 
Au stelele seara cind se inclină 
Decit au ochii dragii mele soţii ! 
Și niciodată fulgii uşori 
Țesuţi de aburii plutitori 
Cu lunarele tonuri de perle purpurii, 
Nu se pot întrece cu cea mai stingheră buclă-a modestei Eulalii 
Nu se pot întrece cu cea mai părăsită buclă-a modestei Eulalii. 

Durere ! tu, cu ai tăi strigoi, 
Nu te vei mai intource-Nupoi. 
Căci, inima ei, suspin lu suspin imi răspunde acum pină-n vecii, 
Si cit ziua intreagă 
Luceşte drumeagă 
Astarteea !, in cerurile ei azurii, 
Spre ea mereu Eulalie, iși ridică ochii, sus. în tării, 
Spre ea mereu Eulalie, iși ridică ochii ei, viorii. 


Emil Gulian 


Eulalie — Cintec (în original Eulalie — 
A Song) a văzut lumina tiparului în 
julie 1845, în revista newyorkeză 
American Review. 


VALENTINE? 


Fie pentru ea scrise rimele, pentru ochii ei luminoși, 
Arzători in tot ce pot spune, ca gemenii Ledei *, și care 
Suav, vor găsi propriul nume, ce alţii, mai puţin norocoși, 
Tăinuit în această pagină, nu-l pot vedea cum apare! 
Dacă cercetaţi bine printre rinduri, descoperiţi o comoară, 
O amuletă divină, un talisman neuitat. 
De care se poartă pe inimă. Cercetaţi și a doua oară 
Ritmuri, silabe, şi vorbe ! Nu lăsați nimica uitat 
Din cite mai sint, căci altfel vă pierdeţi vremea zadarnic ! 
Şi, totuşi oricite s-ar spune, aici nu e nodul gordian, 
Bun de dezlegat doar cu sabia, după un chin mai amarnic, 


1 În mitologia feniciană, zeiţa cerului. 

2? Cuvintul englezesc valentine are aci înțelesul de răvaş de dragoste 
trimis, potrivit unei datini împămintenite în țările angho-saxone, în ziua 
de 14 februarie (praznicul sfintului Valentin). 

Pentru a descoperi numele destinatarei, citiți prima literă din primul 
vers, urmată de a doua din al doilea şi așa mai departe pină la sfîrşit. Spre 
a înlesni lectura acrostihului literele care compun numele destinatarei au 
fost tipărite cu aldine. Numele este Frances Sargent Osgood. 

3 Persenaj al mitologiei eline, mama gemenilor Castor și Pollux, care 


simbolizează frăția şi amiciţia. 

Pentru cine descoperă cheia și, atent. urmărește un plan. 
Scrise pe pagina albă stau atit de cuminţi in faţa 
Ochilor ce viu strălucesc, stau și luminează perdus ', 
Trei elocvente vorbe ştiute de poeţi, căci in viața 
Zilnică sint doar stema poetei care eşti tu. 
Literele sint desigur, ca de obicei, mincinoase 
Ca și cavalerul Pinto — Ferdinando Mendez? — 
Dar de vor fi sinonime odată cu Adevarul, tot voi. căutări 
migălouse, 
Cind veţi citi enigma adincă, dintr-o dată. veţi desluşi al ei 
miez. 


Emil Gulian 


Valentine (în original A Valentine) a 
văzut lumina tiparului la 21 februa- 
rie 1846, în ziarul newyorkez Daily 
Mirror. 


CĂTRE MLS. (1) 


Din toţi cei ce slăvesc ivirea ta 
Ca revărsatul zorilor, din toți 
Cei pentru care lipsa ta e noapte 
— Întunecare-a soarelui în slavă — 
Din toţi cei ce, în fiecare ceas, 
Plingind, te binecuvintează de nădejde, 
De viaţă ce le dai ! ah, mai cu seamă 
De invierea-adinc-inmormintatei 
Credinţe-a lor intru-Adevăr, Virtute 
Si-Umanitate, dintre toţi cei care, 
Din patul de prihană-al Deznădejdii 
Bolnavi de moarte s-au sculat deodată 
La graiul tău șoptit uşor : „Să fie 
Lumină !“, graiul tău şoptit uşor, 
Ce şi-a aflat plinirea-n ingereasca 

: Pierduţi (în limba franceză, în original). 


Ferdinando Méndez Pinto (1509—1583), călător portughez; jurnalului lut 
Pinto, publicat în 1614, îi mergea vestea că ar cuprinde numeroase născociri. 


Lucire-a ochilor tăi, din cei care 

Ți-s mai datori, a căror gratitudine 
E-aproape-aidoma evlaviei, 

Oh, amintește-ţi pe cel mai dator, 
Cel mai adinc cucernic și gindește-te 
Că-aceste slabe rinduri le-a scris el, 
El ce tresaltă-n scrisul său la gindul 
Că sufletu-i cuminecă c-un înger. 


Dan Botta 


Către M.L.S. (in original To M.LS.)a 
văzut lumina tiparului la 13 martie 
1847, în revista newyorkeză Home 
Journal. 


ULALUME 
O baladă 


CC erurile erau sure și aspre ; 
Frunzele erau crispate şi seci, 
Frunzele erau istovite şi reci ; 

Era noapte-n pierdutul Octobre. 

Al anului acela pierdut in veci ; 

Pe-aproape de sumbrul lac Auber !, 
În inima ceţoasei ţări Weir 2 ; 

Era jos lingă mlaștina Auber, 

În pădurea gulzilor — Weir. 


Odată, acolo, printr-o alee titanică 
De cipreşi, rătăceam cu-al meu Suflet, 
De cipreşi, cu Psyche, al meu Suflet. 


1 Nume dat de autor unui lac imaginar. 

2 Atit țara cît și numele ei sînt născociri ale autorului. Cititorilor englezi 
cuvintul Weir le sugerează prin asociaţie cu Weird noţiunile de tainic, 
straniu, supranatural. 

Îmi era inima, pe-acea vreme, vulcanică, 
Precum zgura care se răstoarnă în gol, 
Precum lava care, fără tihnă, în gol, 

Aruncă riuri de pucioasă la Yaanek ! 

În extrema climă, la pol ; 

Gemiînd se răstoarnă din Muntele Yaanek 

În imperiile borealului pol. 


Vorbele ne erau grave şi sobre, 
Gindurile erau paralizate şi seci, 
Amintirile erau trădătoare şi reci. 
Nu ştiam, vai, că sîntem în Octobre. 
Nu vedeam, vai, a anului noapte, 
(Rară, între altele, din veci !) ; 
Nu ne-aminteam de sumbrul lac Auber, 
(Nici că mai străbătusem negurosu-i mister), 
Nu ne-aminteam de-un lac Auter, 
Sau de pădurea gulzilor — Weir, 


Și, cum noaptea plutea acum joasă 
Și cadranele stelelor lămureau dimineaţa, 
Cadranele stelelor arătau spre dimineaţă, 
În fundul aleii, o nebuloasă 
Și delicvescentă lumină căpăta viaţă, 
Din boarea căreia, miraculoasă, 
Cu îndoitu-i corn se ivi, din ceaţă, 
Stema de diamante-a Astarteei, 
Cu îndoitu-i corn, clară, din ceață. 


Și spusei : „„Decit Diana ?-i mai tandră ; 
Alunecă prin eter de suspine, 
Se joacă-n eter de suspine : 
A văzut nezvintate lacrămile obrazului 
De care viermele mereu se ţine 
Și-a venit peste zodia Leului 
Să ne arate drumul cerului, 
Al leteenei păci a cerului. 


1 Munte imaginar. i 
2 în mitologia romană, zeiţa lunii şi a vînătorii. 

S-a ridicat, în ciuda Leului, 

Să scinteieze peste noi strălucitorii ei ochi ; 
A trecut vizuina Leului 

Cu dragoste-n luminoşii ei ochi.“ 


Dar Psyche, ridicind al său deget, 

Zise : „Vai, de stea imi e teamă, 

De straniu-i paloare mi-e teamă : 
Haide să fugim fără preget ! 

O bănuiesc ! Să zburăm ! Îmi e teamă !“ 
Agonic vorbi, lăsînd să-i cadă 

Aripile, pînă se tiriră în praf. 
Dezolată hohoti, lăsînd să-i cadă 

Penele, pină se muiară în praf, 
Întristate se muiară în praf. 


Răspunsei : „Totul nu-i decit vis: 
Să mai stăm in nestinsa lumină ! 
Îmbăiaţi în cristalina lumină ! 
Sibilina-i splendoare Speranțtă radiază 
Și Frumuseţe, pe bolta senină : 
Iat-o ! Se înalţă vibrînd în noaptea senină ! 
Să credem, trebui’ să credem în strălucita ei rază 
Și siguri să fim : ne va arăta drumul drept ! 
Să credem, trebui” să credem în lucitoarea ei rază 
Care știe doar să ne-arate drum drept, 
Cînd filfiie sus în Cerul cel drept.“ 


Așa o-mpăcai pe Psyche, o sărutai, 

Îi alungai groaza, 

Lingă mine-o luai ; 
La sfirșitul aleii ajungind fără veste 

Ne opri poarta unui mormint, 

Poarta unui mormint cu-o poveste ; 
Și spusei : „Ce e scris, dulce soră, 

Pe lespedea grea a acestui mormint ?“ 
„E cavoul Ulalumei pierdute, 

Ulalume, Uilalume, un cuvint !“ 


Se făcu inima-mi de cenușă, tristă, 
Cum erau frunzele crispate şi seci, 
Cum erau frunzele istovite şi reci ; 
Si strigai : „Era tot în Octobre 
În chiar astă noapte din anul trecut, 
Cind aici am adus o povară de groază, 
Am adus o povară şi-un ultim sărut ! 
În această noapte unică-ntre toate, 
Ce demon din nou pe aici m-a cerut ? 
Ah, cunosc, acum, sumbrul lac Auber 
Din inima cețoasei ţări zisă Weir, 
Recunosc umeda mlaștină Auber 
Și pădurea gulzilor — Weir.“ 


Emil Gulian 


Ulalume — O baladă (în original Ula- 
lume — A Ballad) a văzut lumina ti- 
parului în decembrie 1847, în revista 
newyorkeză American Review. 


O ENIGMA! 


„Se află rar“ a zis Salomon cel Prost 

„Rar se află-o idee în cel mai profund sonet. 
diărim prin toate lucrurile făcute fără rost 

Tot așa ca prin rarul napolitan bonet; 

Fără hal e! O doamnă cum să-l poarte cochet? 
Tot așa cu Petrarca, la care sub avint 
Se-ascunde ușurința, cum al bufniței puf care-n vint 

Se duce in zbor, ca hirtia ce trece fără regret.“ 
Cu-adevărat să dăm. atunci, lui Sal crezămint. 
Maniile dolente-ale tuckermanilor ? sint curente 


1 Vezi poezia Valentine, p. 614 n. 2, pasajul referitor la acrostih. Numele 
este Sarah Anna Lewis (în versiunea românească w este înlocuit cu v). 

2 Cu alte cuvinte, critici îngăduitori cum era Henry Theodore Tucker- 
man (1813—1871), un contemporan al lui Poe. 

Bule, ah, efemere şi âstfel transparente ; 
Doar aici cum vezi e un obscur alfabet 
Care, insă, stabil e, nemuritor, prin forţa 
Numelor dragi ascunse-n el cu-al lor secret. 


Emil Gulian 


O enigmă (în original An Enigma) a 
văzut lumina tiparului în martie 1848 
în revista Union Magazine of Litera- 


ture and Art, din New York. 


CĂTRE -': 


Nu-i mult de cînd cel ce versurile-acestea scrie, 

Cuprins de trufia nebună a intelectualităţii, 

Credea in „puterea cuvintelor“, tăgăduind că vreodată 

S-ar mai putea naşte, în mintea omenească, vreun gind 

Ce-ar întrece enunţarea lui prin cuvinte : 

Si acum, ca o ironie a acelei fanfaronade, 

Două cuvinte — doar două disilabe străine — 

Italieneşti după sunet, făcute a fi murmurate 

Numai de îngeri cînd, sub clar de lună, visează 

La „roua care brecdează-ngheţate şiraguri de perle 

Pe colina Hermonului“, porniră din inima lui 

Ginduri pin-atunci negindite, ce sint ca inima gindului 

Bogate şi mai divine, mai pătimașe năluci 

Chiar decit cele pe care seraful harpist Israfel 

(Ce are „vocea mai dulce între toate creaturile 
Domnului“) 

Poate spera să mai cînte. Dar eu ! vraja mi-e ruptă. Cade 

Pana fără putere din mina înfiorată de tremur. 

Cu numele tău drept text, cu toată porunca ta, 

Nu mai pot scrie, nu pot vorbi și nu pot gîndi, 

Vai, nu pot simţi ; căci nu e simţire 

Această oprire fără mișcare pe pragul de aur 

Al porţii larg deschise-a viselor, 

Privind pierdut pe somptuoasa alee, 

Înfiorat să te văd la dreapta, la stinga şi de-a lungul ei, 
În aburul de purpură, pină departe, 

Pină se termină privirea, numai pe tine. 


Emil Gulian 


Către,*. (în original Tos*.) a văzut lu- 
mina tiparului în martie 1848, în re- 
vista The Columbian Lady's and 
Gentleman's Magazine, din New York. 


CĂTRE HELEN 


O dată te-am văzut, o dată numai ; 
Sint ani de-atunci : să nu spun cêți, nu mulţi. 
Era un miez de noapte-n iulie și din 
Plin discul lunei care, asemeni sufletului 
Tău răsărind, își făcea drum prin ceruri, 
Cădea un mătăsos văl de lumină, 

Cu liniște şi dulce-alean și somn, 

Pe feţele nălțate a o mie 

De roze ce creşteau intr-o-ncintată 
Grădină unde vintul nu-ndrăznea 

Să umble decit doar tiptil, cădea 

Pe feţele nălţate ale-acelor 

Roze, ce-n schimbul dragostei-lumine, 
Își dădeau sufletul îmbălsămat 

Într-o extatică moarte. Cădea 

Pe feţele nălţate ale-acelor 

Roze ce surideau şi se stingeau 

Pe-acest răzor, de tine fermecate 

Și de poezia fiinţei tale. 

În alb învesșmintată, pe un strat 
De violete, te-am văzut șezind 
Culcată, pe cînd luna cădea peste 
Feţele-ntoarse ale rozelor 

Şi pe-a ta, vai, întoarsă în durere ! 


Nu era Soartea, care-n acest miez 

De noapte-n iulie, nu era Soartea 

(Al cărui nume este tot durere) 
Care-mi spunea să mă opresc în fața 
Zăbrelelor grădinii spre-a sorbi 
Mireasma-acestor roze adormite ? 

Nici un zvon : lumea păcatului dormea, 
Afară doar de tine şi de mine. 

(Oh, cer, oh, Doamne, cum imi bate inima: 
Apropiind aceste două nume !) 

Afară doar de tine şi de mine. 

M-am oprit, am privit şi-ntr-o clipită 
Pieriră toate. — Ah, ia aminte bine : 
Era doar o grădină fermecată ! 


Lampa cu zare de mărgăritar 

A lumii a apus, stratul de muşchi 
Și unduitele cărări, extaticele 
Flori, arborii cei plini de freamăt 
S-au stins din ochi ; și-al rozelor parfum 
Muri și el in braţele-adierilor, 

În adoraţie. Tot, tot se stinse, 
Afară doar de tine,-afară doar 

De mai puţin ca tine, de lumina 
Divină-n ochii tăi, afară doar 

De sufletul din ochii tăi nălțaţi ! 
Nu i-am văzut decit pe ei, 

Ei erau lumea toată pentru mine ! 
Nu i-am văzut decît pe ei, numai 
Pe ei ceasuri intregi, pină ce luna 
Se duse. Ce sălbatice poveşti 

De dragoste par scrise de aceste 
Armonioase, cristaline sfere ! 
Ce-ntunecată suferinţă şi ce 


Nădejde nelumească ! Ce senină 
Mare de mindrie ! Ce avint 
Cutezător şi, totuşi, ce adincă, 
Ce nesecată sete de iubire ! 


Dar, în sfîrșit, Diana se culcă, 

În stratul de apus al unui nour 

De fulgere-ncărcat. Şi tu — o umbră — 
Printre funebrii arbori ai plecat. 

Doar ochii tăi rămas-au. Ei n-au vrut 
Să plece, niciodată n-au plecat ! 
lluminindu-mi calea solitară 

Spre casă noaptea, nu m-au părăsit 
(Cum au făcut nădejdile-mi) de-atunci. 
Ei mă urmează. Ei mă duc prin ani, 

Ei imi sint sfetnici — eu însă li-s rob. 
Ei au menirea lor de-a lumina 

Şi de-a inflăcăra. Eu — datoria 

De-a fi mintuit de lumina lor 
Scinteietoare, de-a mă limpezi 

În focul lor electric, şi sfinţi 

În focul lor elysean. Ei umplu 

. Cu Frumuseţe (care e Nădejde), 
Sufletul meu şi sint, departe-n ceruri, 
Stelele-n fața cărora-ngenunchi 

În tristele, tăcutele vegheri 

Din noaptea mea. Pe cind, chiar in amiază, 
Îi văd lucind mereu, doi dulci luceferi 
Ce nu pot fi întunecaţi de soare ! 


Dan Botta 
Către Helen (în original To Helen) 
a văzut lumina tiparului în noiembrie 


1848 în revista Union Magazine of 
Literature and Art, din New York. 

ELDORADO 


V esel gătit, 
Cavaler strălucit, 
Prin soare, prin umbră,-a umblat, 
Un cîntec cîntind, 
Mereu căutind. 
Un Eldorado de mult visat. 


Dar imbătrini 
Viteazul, și 
Pe inima lui încet a-nserat, 
fără să găsească 
Zare pămintească 
Să semene cu Eldorado visat. 


Puterile cite îl indrăgiră 
Pină la urmă îl părăsiră. 
Umbra altui pelerin s-a iscat : 
„Umbră, spune-mi mie, 
Pe unde să fie 
Acel Eldorado de mult visat ?“ 


„Peste Munţii Lunei, 
Dincolo de fundul, 
Marii Văi a Umbrei, un drum dezolat, 
Mereu galopează“ — 
Zise Umbra — „cutează, 
Dacă-ntrebi de Eldorado visat“. 


Emil Gulian 


Eldorado a văzut lumina tiparului la 
21 aprilie 1849, în ziarul The Flag of 
Our Union. 

ELDORADO 


Leit în fier, 
Un cavaler 
Voios a apucat-o, 
Pe nori, pe vint, 
Cintind un cint, 
Pe drum, spre Eldorado. 


Ajuns moșneag, 
Minarul pribeag, 
Pe fruntea-i s-a lăsat o 
Umbră, căci el 
N-află de fel 
Tărim ca Eldorado. 


Și-ntr-un tirziu, 
De dor pustiu, 
Pe-o umbră-a-ntimpinat-o : 
„Umbră, grăi, 
Ci unde-ar fi 
Ţinutul Eldorado ?“ 


„Dincolo de 

Ai lunii munți, 
Pe-acolo calea-ți ad-o, 

În Valea Umbrii, 

Dacă umbli 
Zorind spre Eldorado 


Dan 


Botta 

PENTRU ANNIE 


Har Domnului, criza, 
Răul s-a sfirşit, 

Și boala-ndelungă 
S-a dus, în sfîrşit, 

Şi febra „Viaţă“ 
E-nvinsă,-n sfirșit. 


E trist, recunosc, 

N-am vlagă nicicum, 
Şi-un muşchi nu se mișcă, 

Întins stind acum. 
Ce-mi pasă ! Mă simt 

Mai bine acum. 


SŞi-atit de cuminte, 

În patu-mi mă port, 
Că cine mă vede 

Ar zice că-s mort, 
S-ar speria văzindu-mă, 

Crezind că sînt mort. 


Durere şi geamăt, 
Suspin și văpaie 

Se stinseră-o dată 
Cu-oribila bătaie 

A inimii,-această oribilă, 
Oribilă bătaie 


Dezgustul şi-amarul, 
Durerea fierbinte, 
Trecut-au cu febra 
Ce luase-a mea minte, 
Cu febra „Viaţă“ 
Ce-arde-a mea minte. 


Şi, ah, intre multe 
Torturi mi se dete 
Cea mai rea din toate, 
Amarnica sete, 
Din riul de-asfalt 
Al patimei bete. 
Băui dintr-o apă 
Ce stinge-orice sete. 


Din apa ce curge, 
Cu veşnic descint 
Dintr-un şipot la cițiva 
Paşi doar sub pămint, 
Dintr-o peşteră nu prea 
Adincă-n pămînt. 


Și, ah, nu se spună 
Prostește vreodat' 
C-odaia mea-i sumbră 
Și strîmt al meu pat ; 
Căci nimeni nu doarme 
În altfel de pat, 
Ca să dormi, te culcă 
În astfel de pat... 


Tantalicu-mi suflet, 
Plecat blindei firi, 

A uitat, nu-i pare 
Rău de trandafiri, 

De vechile-i griji, 
De mirţi şi trandafiri. 


Căci el își închipuie, 
Zăcind pe-ndelete, 

Mireasmă mai sfintă, 
În jur, de violete ; 

De rosmarin mireasmă 
Şi de violete, 

Cu rută ! şi blânde, 
Pure violete. 


1 Plantă (Ruta graveglens) originară «din sudul Europet, 

Și zace ferice, 

Scăldat în diafanii, 
Ficri de credință 

Și frumuseţea Annii, 
Înecat în baia 

Pletelor Annii. 


Mă sărută duios, 

Mi-aduse dulce alinu-i, 
Căzui atunci uşor 

Spre a dormi la sinu-i, 
Spre a dormi adinc 

În cerul de la sinu-i. 


Și cînd s-a stins lumina 
Îmi puse șalul său, 
Și se rugă de ingeri 
A mă feri de rău, 
De-a ingerilor doamnă — 
A mă feri de rău. 


Şi-atit de cuminte, 

În patu-mi mă port 
Iubirea cunoscindu-i, 

Încît m-aţi crede mort, 
Și-atit de liniştit, 

În patu-mi mă port 
(Cu dragostea-i la sînu-mi) 

Încît m-aţi crede mort ; 
V-aţi speria văzîndu-mă, 

Crezînd că-s mort. 


Dar inima-mi lucește 

Mai viu ca diafanii 
Aştri din tărie, 

Căci scînteie cu Annie, 


Se-aprinde lu lumina 
lubirii pentru Annie, 

La gindul luminii 
Ochilor Annii. 


Dan hotta 


Pentru Annie (n original For 
Annie) a văzut lumira tiparului la 
28 aprilie 1848. in ziarul Flau of Our 
Union. 


SONET 


Mamei mele 


F iindcă simt că-ntr-a cerului mărire, 
Îngerii cînd unul pe altul se cheamă 
N-au intre cuvintele lor înflăcărate de iubire 
Un altul mai duios ca cel de „Mamă“, 
De-aceea de mult cu-acest nume scump te-am chemat, 
Pe tine ce eşti mai mult decit o mamă pentru mine, 
Şi umpli inima inimii mele unde Moartea te-a instaurat 
În locul'sufletului Virginiei mele dus în lumine. 
Mama, propria-mi mamā, ce muri-n anii mei timpurii 
Era doar mama mea, pe cînd tu 
Eşti mama acelei pe care atit o iubii, 
Și deci mi-eşti mai dragă decit aceea ce mă născu, 
Cu acel infinit cu care soţia mea era 
Mai dragă sufletului meu decit viața mea. 


Dan Botta 


Sonet — Mamei mele (în original Sonnet 
— To My Mother) a văzut lumina 
tiparului la 7 iulie 1849, în ziarul 
Flag of Our Union. 

ANNABEL LEE 


Demut, intr-un regat lingă mare, 
De cind mulți ani or fi, 
Trăia o fată, poate-o cunoașteți, 
Pe numele de Annabel Lee ; 
Trăia astă fată numai cu gîndul 
Să mă-ndrăgească, s-o pot indrăgi. 


Eu eram copil, ea era copil, 
În regatul ce lingă mare luci : 

Dar iubeam cu-o dragoste mai mult decit dragoste — 
Eu și frumoasa Annabel Lee ; 

Pe care chiar serafimii din ceruri 
Începură a ne-o rivni. 


Și iată de ce (e mult de atunci) 

În pegâtul mării de ce veni 
Un nsr din care vintul suflind, o-ngheţă 

. Pe frumoasa mea Annabel Lee ; 

Îndată înaltele-i rude-o luară 

De lingă mine, departe tare, 
Și-ntr-un mormint o așezară 

În regatul acela de lingă mare. 


Fiind gloata ingerilor tristă în ceruri, 
La fericirea noastră rivni ; 

Da ! acesta de sigur fu rostul 
(Știu toţi că altul nu putea fi) 

Pentru care vintul, iscat din nor noaptea, 
Îngheţă și ucise pe Annabel Lee. 


Dar dragostea noastră era mai tare cu mult. 
Decit a celor mai bătrini decit noi, 
Decit a celor mai înţelepţi decit noi, 

Şi nici chiar îngerii de sus ai cerurilor, 

Nici demonii de jos, din fundul mărilor, 
Sufletul meu nu I-au putut despărți 
De cel al frumoasei Annabel Lee. 


Căci razele de aur ale lunii mi-adue 
Visuri cu frumoasa Annabel Lee. 
Şi cînd stelele ies, scinteind văd ochii 
Totdeauna frumoasei Annabel Lee. 
În mareea înaltă a nopții, aşa, mă culc alături de draga mea 


Draga mea, viaţa, mireasa mea. 
În cavoul de-acolo, din ţara mării, 
Ţara cu mormîntul în care e ea. 


Emil Gulian 


Annabel Leea văzut lumina tiparului 
la 9 octombrie 1849, în ziarul New 
York Tribune. 


ANNABEL LEE 


 recut-au ani, ani mulţi de cînd, 
Pe-un țărm al mării viorii, 

Trăia o fată pe care o veţi fi cunoscînd 
Cu numele Annabel Lee ; 

Și acea fată trăia doar cu un singur gind : 
De a-mi fi dragă și de-a må iubi. 


Eu eram un copil, ea era o ccpilă 
Pe țărmul mării viorii ; 

Dar ne iubeam cu-o iubire mai tare ca însăşi iubirea 
Eu şi-a mea Annabel Lee, 

Cu o iubire pe care serafii din ceruri 
Începură a ne-o pizmui. 

Și-aceasta a fost pricina din care, demult, 
Pe ţărmul mării viorii, 
Un vint adie dintr-un nor, ucigind 
Pe draga mea Annabel Lee ; 
Atunci înaltele-i rude veniră 
Ducind-o departe de-aci, 
Ca s-o așeze-ntr-un mormint 
Pe ţărmul mării viorii. 


Îngerii, nicicum atit de fericiţi în ceruri, 
Pizmuindu-ne, au prins a veni, 

Da, aceasta era pricina din care (aşa se şi zice 
Pe ţărmul mării viorii), 

Un vînt adie într-o noapte din nor, 
Ucigînd și-ngheţind draga-nii Annabel Lee. 


Dar ne iubeam cu-o iubire mai tare decit 
“A celor mai virstnici ca noi, 
A multor mai vrednici ca noi, 
Și nici îngerii înșiși în cerul cel sfint, 
Nici demonii-n iad nu vor ști 
Să abată vreodată sufletul meu de la sufletul 
Limpedei Annabel Lee. 


Căci nu-i lună în zări, făr' s-aducă visări 
De la draga mea Annabel Lee, 
Și nici stele răsar făr” să văd ochii mari 
Ai limpedei Annabel Lee ; 
Și cînd noaptea suia, stam întins lingă ea, 
Draga mea, draga mea, viaţa, mireasa mea, 
În mormîntu-i dintre ape vii, 
În groapa-i dintre fremătătoare ape vii. 


Dan 


Botta 


CLOPOTELE 


CC lopoţei de sanie, 
Clopoţei de-argint ! 
O, ce lume de-ncintări e-n duiosul lor alint ! 
Cum clinchesc, clinchesc, clinchesc, 
În văzduhul nopţii reci, 
De cind stele ce clipesc 
Sus pe cer, din ochi clipesc 
Cu descintul lor de veci ; 
Şi se prind în mers, mers, mers, 
Într-un fel de runic vers 1, 
Într-o tintinabulare muzical doinind din ei 
opoțţei, clopoței, clopoței, clopoței, 
Clinchete şi singhete de clopoței. 


II 


Clopote de nuntă, 
Clopote de aur 
O, ce lume fericită-n armoniosul lor tezaur ! 
Și pe-al nopţii dulce vint 
Cum își cintă-al lor descint ! 
Și din notele-n risipă, 
Dimpreună, 
Ce cintare se-nfiripă 
Pentru turtureaua ce ascultă, cu-o aripă 
Peste lună ! 
Din sonorele calicii 
Ce talaz masiv de eufonice delicii ! 
Ce de hohote ! 
Ce de clocote ! 
Cum rostogolește-n șopote, 
Răpitorul ritm de clopote 


1 Cu alte cuvinte, în ritmul vechilor poeme şi incantaţii aliterative ale 
scandinavilor şi ale anglo-saxonilor, scrise cu caractere runice (semne deri- 


vate din alfabetul latin şi din cel grec, folosite de popoarele germanice în 
antichitate). 

Cintecul şi-ncintecul de clopcte 
Clopote, clopote, clopote, 
Clopote, clopote, clopote, 

Clangiătul şi zangătul de clopote ! 


HI 


Clopote de-alarmă, cicpote de aramă ! 
Ce fantastice terori tulburarea lor proclamă ! 
Și-ntr-al nopţii aspru vint 
Cu ce spaimă ne-nspăimiînt! ! 
Prea-ngrozite spre-a grăi 
Pot răcni, răcni, răcni 
În discordie nebună 
Într-o aprigă chemare de-a da ajutor la foc, 
Într-o înfruntare-adusă surdului, sălbaticului foc, 
Ce se urcă sus, mai sus, | 
C-un dor beat de nenoroc 
Și-o-ncordare-alucinată 
Spre-a stinge-acum, acum sau niciodată, 
Palid inchipata lună. 
Oh, clopote, clopote, clopote ! 
Ce poveste spun înfricoșatele lor şopoie, 
Și ce vaer ! 
Cum mai sună, bat și rag ! 
Ce de spaime-aruncă-n larg 
În sînul tremurătorului aer ! 
Ci urechea desluşește 
Într-un huiet, 
Într-un vuiet, 
Cum primejdia se-nvolbură şi creşte ; 
Ci urechea prinde-n șopote 
Dintr-un hoħot, 
Dintr-un tropot, 
Cum primejdia se-afundă şi dă-n clocote, 
În afundul şi în clocotele furiei de clopote, 
Clopote, 
Clopeote, clopote, clopote, clopote, 
Clopote, clopete, clopote, 
În ţipătul și strigătul de clopote ! 


IV _ 
Clopote de-ngropăciune, clopote de fier ! 
Ce solemne ginduri cîntă in prohodul lor sever ! 
Și-ntr-o noapte fără vint 
De ce spaimă te-nspăimint! ! 
Cu al glasului lor patetic freamăt ! 
Căci un sunet izbucnit 
Din gitlejul lor dogit 
E un geamăt. 
Clopotarii, clopotarii, 
Sus în turle peste arii 
Singuri stind, 
Cei ce sună, sună, sună 
Melancolicul comind, 
Se simt mîndri să ne pună 
Peste inimi un mormint. 
Ei nu-s oameni şi nici fieri. 
Nu-s bărbaţi și nici muieri, 
Ci-s furtună : 
Craiul lor e cel ce sună; 
Și el tună, tună, tună, 
Tună 
Un paian ! de clopote! 
Sinul lui voios e-n zvocote 
De acest paian de clopote ! 
Iar el joacă, joacă-n hohote ; 
Şi se prinde-n mers, mers, mers, 
Într-un fel de runic vers, 
Cu acest paian de clopote, 
Clopote, 
Și se prinde-n mers, mers, mers 
Într-un fel de runic vers, 
Cu sunetul de clopote, 
Clopote, clopote, clopote, 
Cu tunetul de clopote. 
Şi se prinde-n mers, mers, mers, 
În funebre ropote, 
Într-un vesel, runic vers, 
Cu dangătul de clopote, 


1 Paian ; pean ; vezi poezia Lenore, n. 2, p. 690. 


Clopote, clopote, clopote, 
Clopote, clopote, clopote, clopote, 
Clopote, clopote, clopote, 

Cu bocetul şi mugetul de clopote. 


Dan Botta 


Clopotele (în original The Bells) a vă- 
zut lumina tiparului în  noiembris 
1849, în revista Sartain's Union Ma- 
gazine of Literature and Art. 


IMITAȚIE 


Un sumbru val nepătruns 

De orgoliu nesfirşit şi ascuns — 

Un mister și un vis în stele 

Ar părea zorile vieţii mele ; 

Dar, vă spun, acest vis închide 
Gindurile tumultuoase, lucide, 

Ale fiinţelor care-au fost. 

Le-ar fi văzut, poate, mintea mea prost, 
De le-aș fi lăsat să treacă uşor, 
Privindu-le cu un ochi visător ! 

Fie ca nimeni să nu moștenească 
Această viziune nepămintească, 

Pe care-aș fi vrut s-o-mbiinzesc, 

În spiritul meu s-o vrăjesc : 

Speranţa îmi strălucea la urmă 

Dar, ca timpul luminos, toate se curmă, 
Iar odihna mea pe-acest pămint, 
Scoţind un suspin, se duse în vint : 
Deci nu-mi mai pasă dacă pieri 

Cu vreun gind pe care-l iubii. 


Emil Gulian 


cc `` 


Imitaţie (în original Imitation) a fost 
scrisă în 1827. 

IMN 
LUI ARISTOGITON ȘI HARMODIUS! 
(traducere din greceşte) 


I 


I acorenat cu mirt, voi ascunde spada, 

Ca acei campioni incărcați de bravură. 
Care fierul în tiran implintară 

Şi Atenei libertate dădură. 


A 


II 


Eroi iubiţi, sufletele voastre veşnic pribegesc 
În insule ce numai fericire trădează ; 
Unde aleșii de mult odihnesc, 
Unde Ahil, Diomed repauzează. 


III 


Cu proaspăt mirt spada-mi inconjor, 
Cu Harmodius, credincios soliei, 

Care făcu pe altarul protector 
Libaţii cu singele Tiraniei. 


IV 


Voi, ce-aţi spălat dezonoarea Atenei ! 
Voi, răzbunători ai Libertăţii ! 

Secolele vor iubi nesfirşit gloria voastră, 
Păstrată în cînturile cetăţii ! 


Emil Gulian 


Imn lui Aristogiton şi Har- 
modius (în original Hymn to Aris- 
togiton and Harmodius) a fost scris 
în 1827 (2). 


t Eroi ai antichităţii eline, considerați martiri ai cauzei libertăţii, 
fiindcă au fost schingiuiţi şi pedepsiţi cu moartea pentru vina de a fi uneltit 
asasinarea lui Hippias, tiranul Atenei (527—511 î.e.n.). 


Notă asupra ediției 


1. Pentru traducerea prozei și a versurilor lui Edgar Allan Poe 
cuprinse in volumul nostru. am ales ca text de bază lucrarea The 
Complete Poems and Stories of Edgar Allan Poe with Selections 
from his Critical Writings with an Introduction and Explanatory 
Notes by Arthur Hobson Quinn, Texts Established, with Biblio- 
graphical Notes, by Edward H. O'Neill, Two Volumes, third Prin- 
ting, New York, Alfred A. Knopf, 1958 (Poemele şi povestirile lui 
Fdgar Allan Poe, însoţite de pagini alese din scrierile sale critice 
cu o introducere şi note explicative de Arthur Hobson Quinn, în- 
grijirea textului și notele bibliografice de Edward H. O'Neill, în 
două volume, cdiţia a III-a). 

2. La fel ca în ediția de bază, in lucrarea noastră, atit povestirile 
cit şi poemele sint rinduite după criteriul cronologic. 

3. Cuvintele străine folosite de autor au fost de regulă reproduse 
întocmai ; de asemenea au fost respectate grafia numelor proprii, 
sublinierile, majusculele, structura paragrafelor şi punerea în pa- 
gină din textul de bază, menționindu-se în notă ori de cite ori mo- 
tive temeinice au determinat abateri de la această normă. 

Spre a putea fi lesne deosebite de notele explicative alcătuite 
de loan Comşa, notele care aparțin autorului au fost insemnate cu 
asteriscuri adăugindu-se la urnă, între paranteze, menţiunea: 
nota autorului : (n.a.), iar notele lui Ioan Comşa au fost numerotate 
cu cifre arabe. 

4. La alcătuirea notelor explicative, s-a folosit, pe lingă izvoarele 
obișnuite (enciclopedii, dicționare ete.) aparatul ştiinţific al lu- 
crărilor : Edgar Allan Poe, Oeuvres en prose, traduites par Charles 
Baudelaire, texte établi et annoté par Y. G. Le Dantec, Librairie Gal- 

limard, NRF, Paris, 1956 (Edgar Allan Poe — Opere în proză, tra- 
duse de Charles Baudelaire, text stabilit şi adnotat de Y. G. Le 
Dantec); Edgar Poe Izbrannoe, Gosudarsti'ennoe Izdatelstvo Hudo- 
jestvennoi Literaturi, Moskva 1958. 

5. Imaginea Jucătorului de șah de la p. 125 este reprodusă din volu- 
mul Edgar Allan Poe, Oeuvres en prose, traduites par Charles Bau- 
delaire, amintit mai sus (p. 387). 

6. Din numeroasele versiuni româneşti parția:e ale poemelor lui 
E. A. Poe am ales, din cele tipărite. unele poeme din versiunea sem- 
nată de Emil Gulian și tipărită la Editura Fundației pentru litera- 
tură și artă in 1938. 

Poemele semnate de Dan Botta au fost extrase dintr-o tra- 
ducere manuscrisă aflătoare în posesia editurii noastre. Moartea 
poetului tălmăcitor, survenită în timpul lucrului consacrat poe- 
melor lui Poe, l-a impiedicat să desăvirșească expresia românească 
a poemelor traduse, care se înscriu, totuși, printre cele mai reali- 
zate traduceri din opera poetului american. 

De aceea, in citeva cazuri (Israfel, l.enore, Eldorado, Annabel 
Lee) publicăm ambele versiuni (Emil Gulian, Dan Botta). Cititorul 
va avea astfel posibilitatea să compare rezultatele artistice ale 
muncii celor doi traducători. 

Poemele Imitaţie și Imn lui Aristogiton și Harmodius (traduse 
de Emil Gulian din volumul Fdgar Foe Complete Poetical Works. 
cu note de John H. Ingram, Chandos Classics, London, 1928) lipsesc 
din ediția Arthur Hobson Quinn ; de aceea au fost tipărite deosebit 
ca anexe la sfirşitul secţiunii rezervate creației poetice a lui E. A. 


Poe. 

